text:
Willemstad, Curacao: Djabièrnè 18 ougùstùs 2017 alrededor di 02.15 ‘or Warda Kosta a notifiká Sentral di Polis ku
un boto lo a kaba di hasi un “dròp” na St Jorisbaai. Mesora polis a bai den e direkshon di St.
Jorisbaai. Ora ku polis tabata yegando na e sitio, nan a tuma nota di un Honda CRV pretu ku
tabata bini ku velosidat haltu pafó.
A start un persiguishon i durante e persiguishon okupantenan dje outo tabata tira kos fo’i
dje outo. Polis a trata di para e outo aki pero e shofùr / sospechoso tabata kore riba un
velosidat hopi haltu i na un manera iresponsabel. Na e momento ei polis a lòs tiru dirigí riba
e vehíkulo aki. E vehíkulo(Honda) a sigui kore i mas despues e persiguishon a bin terminá
ora ku e Honda a dal den muraya di un kurá na Kaminda Mitologia.
A resultá ku den e vehíkulo aki tabatin ocho(8) persona. (e shofùr i shete(7) otro okupante).
Saldo dje choke:
Dos(2) persona (un hòmber i un muhé) a pèrdè nan bida na e sitio mes dor di e
dalmentu di e outo. Identidat di e sospechoso / víktimanan ta konosí pero
mester keda identifiká ofishalmente ainda i mester pone famianan (den
eksterior)na altura. Riba Alrededor di 03.45 or dòkter di polis a konstatá morto
di e dos personanan aki. Riba òrdu di Fiskal di Ministerio Públiko a konfiská e dos
kurpanan sin bida.
Ambulans a transportá seis (6) di e okupantenan di e Honda pa Poliklínika di
SEHOS pa tratamentu médiko. Sinku(5) di nan pa heridanan ku ta varia di
pia(nan) kibrá te dolónan interno komo konsekuensia di e dalmentu. Un(1) di e
sinku sospechoso / víktimanan aki ta den situashon hopi krítiko. E di seis víktima
a risibí un tiru den su garganta ku probablemente ta prosedente di un arma
reglamentario di polis.
Dos(2) di e sospechoso / víktimanan ta nasé na Sto. Domingo i ta biba na Kòrsou.
Sinku(5) di e sospechoso / víktimanan di nan ta nasé na Venezuela.
E sospechoso / víktima ku ta den kondishon krítiko no tin informashon di dje.
Durante un investigashon, polis a haña i konfiská un kantidat di arma di kandela, munishon i
droga den e sakunan ku a keda benta fo’i dje Honda durante di e persiguishon.
Departamentu di Komunikashon i Prevenshon
Página 2
SIRBI I PROTEHÁ
Polis a haña i konfiská:
Ocho(8) pistol (5 Glock,por switch hasi nan outomátiko) Force 99, FN, Baretta
Pietro) (kaliber 38)
Diesdos(12) revòlver (diferente marka Ruger 38 speshal, Colt Cobra, Hogie,
Smith and Wesson, Cold Agent, Amadeo Rossi. Mayoria 38 speshal, dos(2) di e
armanan sin marka.
Ocho(8) kashi pa bala apart diferente tipo ku bala skèrpi aden. Algun ku
ekstenshon.
Diesnuebe(19) paki mariwana
Kantidat di bala skèrpi.
Na momento ku identifiká e dos personanan ku a fayesé durante di e aksidente nos lo hasi
nan identidat konosí.
Imagen y Video cortesia di kiko ta pasando website Kikoapasa.com


c: text/html

text:
Awe mainta tempran 24ora.com a subi riba rednan social e caso di un mama di dos yiu âsecuestraâ door di Trudy Hassell di Warda Nos Costa. E famia ta papia di âsecuestraâ pa motibo cu no tin motibo pa mantene deteni.
E intencion tabata pa awe den oranan di mainta pa bay Corte pa ordena Trudy Hassell / WNC laga e señora, kende tin un peticion di asilo, den libertad, despues cu no a logra cu intermediacion policial. Finalmente Abogado y famia a dicidi di acerca Minister di Husticia, kende a bisa cu mester cumpli cu decision di Corte.
Sinembargo ni asina a logra haya libertad di e señora pa cual a tuma contacto cu 24ora.com pa un biaha mas demostra cu e directora di WNC no ta cumpliendo cu ordo ni decisionnan tuma den e caso. Finalmente casi 24 ora despues di e decision di Corte, e señora a wordo laga liber y a reuni cu su yiu muhe, familiar y amigonan cu tabata sperâe pafo. âHopi danki 24ora,â nan a expresa na final.
E famia ta pensa cu simplemente Hassell, y niun otro hende, tabata buscando un motibo pa trata di keda wante cera, pero cu tanto presion finalmente a laga e señora den libertad.

robotstxt: allowed

filter: keep


text:
SVb cera diabierna 21 november desde 12:00
Banco di Seguro Social Aruba SVb ta anuncia cu en conexion cu actividadnan interno, tur su oficinanan lo ta cera pa publico riba:
Diabierna 21 november desde 12:00 di merdia
Notificacion di AO (meld ziek) via 527-2782 no ta posibel despues di 12:00 di merdia. Tur notificacion di AO desde 12:00 di merdia lo wordo tuma riba diasabra 22 november desde 7:00 di mainta na 527-2782.
E ceramento no lo afecta e sistema di Webportaal di SVb.
Nos ta ofrece nos disculpa pa e inconveniencia aki.
ir. Edwin M. Jacobs
Director


text:
HISTORIA CAPA
CAPA a ser lanta door di miembronan di SEPPA dia 10 december 1979.
Fundadornan di CAPA. tabata Leo Yarzagaray, Ronald Malmberg, Mario Franken, Wichi Wever, Lucio Croes y otro compañeronan for di nos sindicato SEPPA.
Manera tur organización CAPA a conoce su ups and downs durante su trayectoria.
Dia 3 december 2009, CAPA su statutonan a ser prolonga pa otro 30 aña mas.
Aserca a bini varios cambionan pa actualisa e statutonan, e.o cu e exigencianan di Banco Central pa loke ta e ley “Landsverordening Toezicht Kredietwezen”.
Awe, e Directiva di CAPA hunto cu comision di credito y comision di supervisión ta haciendo lo maximo pa CAPA bira un cooperativa grandi y respeta na Aruba.
Nos Principio y Balornan:
1.1.Afiliación liber y habri
Afiliacion na un cooperativa mester ta boluntario. Miembrecia mester ta habri pa tur hende c uta miembro di nos sindicato y cu ta accepta e responsabilidadnan y obligacionnan cu miembrecia ta trece cune, sin ningun clase di discriminación a base di distinción social, politico, racial o religioso y sin restricción artificial.
1.2.Administración democrático y responsabel
Cooperativanan ta organisacionnan democratico.
Administradornan mester ta hende responsabel, eligi door di of cu a haya nombramento cu aprobación di miembronan. Administradornan mester duna cuenta na miembronan.
1.3.Honestidad
Nos organizacion ta crea base di confianza y un reputacion di honestidad.
1.4.Principio democratico y solidario
Tur miembro tin e mesun derecho di voto den “Reunion General”, esta “one member, one vote”. Tambe e miembronan tin e mesun derecho den tumamento di decisión cu ta afecta su cooperativa.
1.5.Educación continuo
Crea fondo pa actividadnan educativo na fabor di miembronan, dirigentenan, empleadonan y publico en general. Mester siña hende principionan y tecnica di cooperativisimo, tanto den su aspectonan economico como aspectonan democratico.
1.6.Cooperativismo
Nos ta valora nos relación cu e miembro. CAPA su punto di salida ta cu e miembro mes ta juda otro. Esaki door di stimula spaarmento, crea posibilidad di fianza y encurasha mayor afiliación.
1.7.Integridad
Nos transaccionnan ta abase di un nivel halto di integridad.


text:
ORANJESTAD, Aruba
Dilanti di parlamento un total di 32 argentino cu a bin bati na porta di parlamento pa ayudo. Esaki tin di haber cu e airoliña di COPA airlins no a hiba nan na cas bek. E turistanan aki a bin di vakanti na Aruba y mester a bula bay nan pais for di ayera caba. E decision di bin parlamento ta pa trata di papia cu un representante di pueblo riba nan situacion y cu e airoliña di COPA Airlins ta haciendo cu nan. Nan ta trata di comunica cu un representante di e airoliña pero ningun hende no ta contesta nan.


text:
Boneiru i ‘Kansen Jeugd’
Boneiru ta un bunita isla den Karibe i for di 10 di òktober 2010 huntu ku Sint-Eustatius i Saba nan ta un parti di Hulanda karibense komo ‘munisipio spesial’. Boneiru ta keda na e parti sur di Laman Karibe, dilanti di kosta di Venesuela. Riba e isla ta biba aproksimadamente 20.000 hende di diferente nashonalidat. Mayoria habitante ta di desendensia antiano, latino òf hulandes. E idioma ku mas ta papiá ta papiamentu pero hulandes ta e idioma ofisial di Boneiru. Ademas bo ta tende hopi spañó i ingles. E isla ta karakterisá su mes pa hende amabel i un esfera trankil. Kultura lokal i kustumbernan ta hunga un ròl importante serka e boneriano. Muzik ta pertenesé na e kultura di e isla i p’esei ta asina importante pa sigui ku e tradishon aki.
For di e rapòrt “Kind op Bonaire, Kinderrechten in Caribisch Nederland” skirbí pa Karin Kloosterboer (2013). E resultadonan ta deskribí tokante di e investigashon di UNICEF di e situashon di muchanan ku ta krese riba e isla di Boneiru, ta remarkabel ku hopi mucha ta reklamá ku tin tiki kos di hasi riba e isla pa mucha di nan edat. Nan ta haña e kantidat di aktividat ku tin muchu limitá i ta haña ku mester hasi muchu mas pa hubentut. ‘Fèrfelá bo mes’ i ‘laf’ ta palabranan ku ta keda ripití. Tin mucha ta konektá e fèrfelamentu di nan mes na kriminalidat hubenil. Muchanan ku no tin nada di hasi, ta bai buska kosnan emoshonante pa hasi ku hopi bia ta resultá den ko’i baldadi i komportashon kriminal.
Profeshonalnan ta haña importante ku tin un reda di protekshon pa muchanan pafó di skol i famia i ta konstatá ku esaki ta falta awor. Si muchanan tin e posibildat pa bai un lugá sigur despues di skol, pasobra no tin niun hende na kas, e ora ei bo por señalá e problema for di un fase trempan i bo ta tene e muchanan for di kaya. P’esei profeshonalnan ta boga pa mas atenshon di polítikonan pa rekreashon, i pa lugánan spesialmente pa mucha manera, fèlt di futbòl i lugánan ku nan por sinta basilá.
Nan ta haña ku mester organisá mas aktividat, tambe via di skol i akohida despues di skol. Enpartikular ta menshoná aktividatnan kultural, musikal i deportivo. Den koperashon ku Ministerio di Hustisia hulandes, e oportunidat a presentá ku e tremendo proyekto di Orkesta pa Mucha por a kuminsá na Boneiru tambe.
Rincon
Pa e programa piloto di orkesta pa mucha a skohe Kolegio San Luis Bertran; e skol básiko na Rincon.
Rincon ta keda na e parti nort di e isla i ta e pueblo/bario mas bieu di Boneiru. Rincon ta keda den e area yen di seru aproksimádamente 20 minüt for di e kapital Kralendijk. Inisialmente a funda Rincon den e vaye entre e serunan, esaki pa mantené for di bista di pirata. Despues e katibunan a bai biba aya. Nan a trese e katibunan aki Boneiru pa traha riba plantashi òf traha na e saliñanan di salu. E katibunan tabata biba na Rincon ku nan famia i na pia tabata kana bai na e saliñanan di salu na e parti sur di e isla, nan tabata keda hinter un siman di trabou aya. Den wikènt nan tabata bin Rincon bèk pa risibí nan ransun (salario) na Mangazina di Rei i bishitá nan famia, pa despues nan bolbe pa e saliñanan.
Awendia prinsipalmente e bonerianonan hende grandi ta biba na Rincon, pasobra e generashonnan mas hóben a bai biba prinsipalmente den e area di Kralendijk. Muchanan ku krese den e bario aki generalmente tin ménos oportunidat, pa motibu di ubikashon di e bario i e distansia for di aktividatnan pa mucha manera skol di muzik, dansa i deporte.


text: Diaranzon mainta a drenta informe di un incidente unda un pick-up a cay den un buraco na Citgo Wayaca, mesora a dirigi un patruya na e sitio. Na yegada di e patruya a bin compronde cu e chauffeur di un pick-up a bah for di e pick-up lagando esaki den neutral y sin handrem na e pompstation pero den un elevacion y e poco poco e pickup a move bay dilanti. E chauffeur y un pasahero a purba wante pero e elevacion a bira mas halto y esaki a sigui bay y cay for di e stupi. Afortunadamente ningun hende a resulta herida.


text:
Category: Farandula
Grupo Melodia ta lansa su produccion pa Fin di AÑA 2022
Un produccion local pa fin di aña di grupo Melodia. Cancion nr 4 ta canta pa Julie Dijkhoff y cancion nr 5 canta pa…
Cancion Nobo: Un caminda largo/ JayD Croes
Ata aki un cancion nobo pa e temporada bunita di fin di aña, e cancion aki tin un bunita mensahe hunto cune, Titulo: Un caminda…
Single nobo di Randy Leroy featuring Boechi, titulá Love Zone, Fxck Zone.
Risibí aki e single nobo di Randy Leroy featuring Boechi, titulá Love Zone, Fxck Zone. Esaki ta e prome kansion kual lo forma parti di e EP ‘solo project’…
UPDATE: Cardiologonan di Medellin a logra impedi e bacteria yega curason di Chando
Bon noticia for di Medellin Colombia, cardiologonan a logra evita e bacteria yega na Chando su curason. Ban sigui apoya Chando pa e recupera exitosamente…
Awetardi 5’or Chando lo ta LIVE for di Medellin, Colombia cu HaPpY hOur 🍺 🎶 🕺 😃 riba TOP 95
Bon Dia For Di Medellin NetUno Network Aruba Ta informa cu StUdIO Di HaPpY hOur Ta Kla Pa Bai Den Aire Diabierna Awor HD…
Tema nobo di agrupacion Gentz “Bo’n sa mes” canta pa CLINTON HATO aka CH
Ku sumo plaser nos ke presenta bo e kansion resien di GENTZ, kantá pa CLINTON HATO aka CH, titula “Bo’n sa mes”
Te Manise, kansion mas nobo di GENTZ, kantá pa BRIAN DEKKERS
Ku sumo plaser nos ke presenta na abo e kansion mas nobo di GENTZ, kantá pa BRIAN DEKKERS, kual tamme ta forma parti di e famia di GENTZ awoki….
COOL FM 98.9 a bai cu 4 premio den e Aruba Awards!
Diabierna Anochi a tuma lugar e Aruba Awards organisa pa ABC celebrities. Cool FM Team tabata presente na Aruba Celebrities su anochi di reconocemento…
BOCHINCHA ta anuncia ………
Aruba prepárate para esta gran noche, VALLENATO PA’ EL MUNDO te trae de las voces más imponentes y talentosas de Colombia @anadelcastillo con todo su…


text:
Jay Z ta kore kampaña pa Hillary Clinton.
E artista multi mionario di músika rèp, Jay Z lo duna un konsierto den afan pa gana voto pa e kandidato Demókrata Hillary Clinton, asina e wèpsait Buzzfeed a raportá. Ainda fecha eksakto di riba kua e konsierto na Cleveland lo tuma lugá, no ta konosí. E estado di Ohio, kaminda Cleveland ta keda, ta un dje estadonan indesiso den elekshon presidensial na Merka. Pues no tin klaridat si e mayoria Repúblikano o Demókrata. E konsierto di Jay Z, mester sirbi pa konvensé hobennan afromerikano, pa vota pa Hillary Clinton. Ya kaba Jay Z i su kasá Beyoncé a deklará algun tempu pasá ku nan ta sostené e kandidato Clinton. Jay Z no ta e úniko artista ku a demostra sosten pa Hillary Clinton. Fin di luna awor, Jennifer Lopez tambe lo duna un konsierto durante e kampaña di Clinton na Miami, den e afan pa konvensé latinonan den e siudat pa basha nan bala riba e kandidato Demókrata.


text:
31 di ougùstùs
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
31 di ougùstùs ta e di 243 dia di aña (244 den un schrikkeljaar) riba e kalènder gregoriano. Ta resta 122 dia pa e aña terminá.
A sosodé[editá | editá fuente]
A nase[editá | editá fuente]
- 1880 - Reina Wilhelmina (f.1962), monarka di Reino Hulandes di 1890 te 1948.
A fayesé[editá | editá fuente]
A selebrá/konmemorá[editá | editá fuente]
- Malaysia - Dia di Independensia
- Trinidad i Tobago - Dia di Independensia


text:
Pronóstiko di tempu pa Kòrsou i bisindario bálido te djadumingu mainta 06:00 o.l., 23 di òktober 2022.
Pronóstiko
Pronóstiko di tempu pa Kòrsou i bisindario bálido te djadumingu mainta 06:00 o.l., 23 di òktober 2022.
Kompilá: djasabra 22 di òktober 2022, 05:00 o.l. (09:00 UTC).
Tempu: Parsialmente nublá, de bes en kuando hopi nublá ku áwaseru lokalmente.
Temperatura máksimo lo alkansá 31ºC i temperatura mínimo 26ºC.
Solo ta sali 06:26 i ta baha 18:14 o.l.
Bientu: Direkshon ost i moderá; forsa 3 te 4 (12 te 30 km/ora, 7 te 16 nudo). Den dia, ráfaga te posiblemente basta fuerte; forsa 5 (31 te 39 km/ora, 17 te 21 nudo).
Situashon general: Durante di próksimo 24 ora, un ola tropikal ta move poko-poko den direkshon wèst riba parti ost di Laman Karibe i ta laga un fluho di bientu por lo general moderá transportá humedat den nos region. Pa e motibu aki, aktividat ku áwaseru lo kontinuá de bes en kuando riba i rondó di e isla durante di e fin di siman aki.
Kondishon di laman: Trankil te moderá ku altura di olanan entre 0.5 i 1.5 meter (2 i 5 pia).
Sistemanan tropikal signifikante: Ningun.
Fenómeno spesial: Ningun.
Perspektiva te djaluna mainta: Parsialmente te hopi nublá i awa lo sigui kai riba partinan di Kòrsou.
Meteorólogo: Rombley


text:
Blachi - Papel English: Paper
Blachi di mata - Un objeto organico plat color berde, cora of bruin, cu ta pega na un taki di mata. English: Leaf
Bringamosa - Un mata cu ta yena cu sumpiña cu tin un tipo di veneno den dje, cu ta causa irritashon na ne parti di curpa affecta. E persona ta hanja gana di grawata e parti affecta. E mata por krese te cu 1 meter y mei halto y e ta saca flor color blanco. English: Cnidoscolus urens
Briol - Ora un persona no por alcansa un objeto aunke ela mik bon; E hungador aki ta briol om, tur su balanan ta faya gol.
Buchi -
- Nomber (of titulo) di e yiu homber mayor di cas. Ora e wordo husa como titulo, e ta wordo sigui pa un version cortico di e persona su nomber, por ehemplo: "Juancho" lo wordo jama; "Buchi Juan".
- Un nomber insulente pa un persona cu no ta partisipa den un grupo su micro-cultura door di bisti differente cu e grupo, skucha musica differente cu e grupo of door di tin un otro manera di biba.
Calamber - Ora un musculo coi cram. English: Cramps
Cambou - Ora un persona tin un pia mas largo cu e otro. English: leg length discrepancy
Cas di torto - Un cas traha di lodo.
Chapi -
- Un herment di cunucu cu ta wordo husa pa saka yerbe of mata chikito for di tera. Bo tin cu chapi bo cura atrobe, e yerbenan a bolbe crese.
- Un instrumento musical di Curacao cu ta kai den e categoria di percussion. English: Gardening hoe
Chapo - Ora un persona, un acto, un movishon of un object ta wordo desgusta door di un otro persona. Bo camisa ta chapo, tire afo y cumpra un nobo di marka drechi. English: Tacky


text:
ORANJESTAD – Esaki ta a tercer aña cu Gobierno ta organisae concurso di pintamento “Stima bo Cacho” pa Dia di Bestiapa muchanan di scol basico. E aña aki mas di 1000 mucha aentrega un pintura pa cual e siman aki Prome Minister Evelyn Wever – Croes a haci entrega di premio na cada mucha cu nan pintura ganado di acuerdo cu e diferente categorianan. Post Aruba tambe a scoge 4 pintura cu lo ta stampia pa aña 2022. Ta gradici cada mucha y tambe docente y mayornan cu a stimula e muchanan pa participa.
E idea di e concurso ta pa entre otro promove y conscientisamuchanan pa stima nan mascota. Y pa convence adultonantambe pa cuida e mascotanan.
Premier a splica cu na Aruba mester enfoca mas riba bienestardi animalnan. Esaki ta cuminsa na ta un doño responsabel for di ora cu busca un cacho. Pa asina percura cu e tin un bon calidad di bida.
Por ultimo, Prome Minister a dirigi palabra di agradecimentona e comision cu ta yuda Gobierno pa organisa e concurso yapa di tres aña. Ta mira cu cada aña e concurso ta creciendomas cu ta trece satisfaccion. Pabien na tur e ganadonan!


text:
Bon bini na IQOS Care
Promé pasonan
Usa IQOS ta fásil. Siña kon pa usa, limpia, i karga bo IQOS, i haña konsehonan rápido.
Haña sa mas
Self-diagnostics tool
Tin bes, un solushon rápido ta tur kos ku bo mester di dje, permití nos yuda bo troubleshoot bo aparato IQOS
Haña sa mas
Kobertura di dañonan aksidental
Si bo daña bo aparato IQOS aksidentalmente, nos lo remplasá esaki grátis* pa asina bo pa sigui disfrutá di bo momentonan IQOS ku un kos ménos pa bo wòri.
Haña sa mas
Remplaso mirando
Si bo tin derechi di un remplaso, ku nos servisio di remplaso rápido bo no mester warda hopi pa bo yega na un aparato nobo òf inkluso sali for di bo kas.
Haña sa mas
Ayudo internashonal
Si bo ta ku vakashon òf bo ta biahando pa trabou den un pais unda IQOS ta disponibel i bo aparato ta dañá, laga nos sa i nos lo manda bo un remplaso grátis*
Haña sa mas
Upgrade di firmware
Semper nos ta mehorando e teknologia ku ta bai den bo aparato. Pa sigurá ku bo ta sigui haña e mihó eksperensia, aktualisá bo aparato ku e último firmware.
Limpiesa profeshonal di aparatonan
Un aparato limpi por marka e diferensia. Bishitá un di nos tiendanan i disfrutá di nos servisio di limpiesa profeshonal di kortesia.
-
Facebook nos
Nos ta hopi sosial riba media sosial, sinti bo mes liber pa manda un mensahe pa nos ku kualke pregunta ku bo tin i nos lo kontestá bo den algun minüt.
Nos Página di Facebook
-
Manda nos un tweet
Nos kuenta di Twitter ta disponibel tur dia di xx pa xx. Manda nos bo preguntanan via Twitter i nos lo tuma kontakto ku bo den un flèsh/algun minüt
Manda nos un tweet
-
Manda nos un mail
Skirbi nos. Nos inbox no ta yena nunka.
Email nos
-
-
Yama nos
Tin bes nos ke solamente skucha un bos humano. Nos ta kompronde. Ta pesei nos liña di apoyo via telefòn ta konektá bo direktamente ku eksperto di IQOS.
Drenta den kontakto
E produkto di tabako aki ta daña bo salú i ta adiktivo


text: Dialuna madruga durante patruya ta tuma nota di algo straño na ex-Shana unda a drenta eyden anto via Shana pa drenta purba drenta den Polo, Polis a laga avisa e compania di security pa contact e doño di Polo. Esaki ta bay ta e di 3 biaha cu a kibra drenta den Polo. Na mesun momento den Elleboogstraat polis a topa cu e Chevrolet Aveo A3309 cual vehiculo ta conosi pa polis cual ta ser usa pa varios kiebro cu ladronicia. Tras di stuur tabata tin Judeska cual ta un conosi di polis y no tin rijbewijs. Polis a detene Judeska y a tuma e yabi den beslag ya cu no tabata tin hende cu rijbewijs valido pa stuur.


text:
Maud y Dominique no ta logra medaya
Team di Argentina tawata hopi fuerte pa e team di Aruba
Duo femenino Maud Celaire y Dominique Hopman no ta logra medaya di Brons y ta keda na di cuater lugar
Apesar di a hunga un tremendo partido pa e di tres y cuater lugar contra di Argentina, e dos hobennan Celaire y Hopman a duna bon bataya unda nan ta perde e prome set 6 – 3, den e di dos set Aruba a pone presion pero no por a manda e wega na nan fabor. Na e score 4 – 4, Argentina a gana e ultimo dos puntonan y gana e wega cu e score final di 6 – 4.
Tanto Maud como Dominique sigur por mira tras di un super bon torneo. Ambos atleta tin e talento y lo mester djis sigui focus pa logra yega mas leu posibel den e proximo torneo.
Ultimo wega lo tuma lugar den algun rato, caminda cu e duo Mix di Aksel y Dominique lo hunga e gran final aki na Rosario.


text:
“Danki na boso nos por gaba cu nos tin turista”
Turismo ta contrubui na crecemento y desaroyo di un pais. Como Aruba su unico pilar economico, cada ciudadano mester realisa e importancia di turismo pa nos pais. E pandemia a pone hopi ciudadano realisa e balor di turismo mucho mas ainda. Ta pa e motibo aki tambe, cada un di nos mestrer ta gradecido cu nos turismo ta lantando atrobe. Y esaki ta debi tambe na tur esnan cu ta traha den e sector turistico.
Diamars 27 di september mundo a celebra Dia Mundial di Turismo, Prome Minister Evelyn Wever-Croes en conexion cu e dia importante aki ta expresa palabranan di gradicimento na tur esnan cu ta traha den e area aki cu cu ta brinda servicio na nos turistanan.
“Danki pa e trabou cu boso ta haci incansablemente pa awe nos tin un pilar economico. Nos por gaba cu nos tin turista pero si no ta pa abo cu ta labora di dia y anochi, nos no por ta gaba di e forma aki. Mi ta kere cordialidad di nos hendenan ta locual cu ta yama nos turistanan bin bek y pa esey un danki grandi di curason”, Prome Minister a expresa.
Gobierno di Aruba, en conexion cu e dia aki, a duna reconocemento na e pioneronan cu tabata tin un vision grandi e temponan aya cu tabata un riesgo pa inverti den turismo. A reconoce señor Juancho Irausquin como esun cu a bin cu e vision, señor Ike Cohen y otronan tambe cu a contribui cu awe nos tin un pilar economico exitoso.
Tambe Prome Minister a duna reconocimento na Minister Dangui Oduber cu durante e pandemia nos turismo a wordo redefini pa Aruba. Si a tuma e actitud cu otro pais a tuma, e actitud di miedo y di no ta proactivo, lo awe ainda Aruba no ta recuperando. “Awe danki na e hecho cu nos tabata tin un vision, cu Minister Dangui a demostra hopi curashi y determinacion, nos a cuminsa cu e reapertura di nos fronteranan hopi prome cu otro paisnan. Nos tabata bon prepara danki na e sosten di ATA y nos departamentonan di gobierno cu awe nos por bisa cu nos turistanan ta biniendo bek y cada un cu bay bek nan pais ta papia con bon y safe Aruba ta y esey ta genera mas turista”, Prome Minister a duna di conoce.
Riba e dia aki, CEO di ATA, señora Ronella Croes a indica cu nos turismo ta recupera 100% e aña aki. Te cu poco tempo pasa a wordo indica cu solamente lo logra 97%. Esaki sigur ta un bon noticia. Otro aña e lo ta 105%. Esaki un biaha mas ta danki na cada un cu ta labora di mainta te anochi pa crecemento y desaroyo di nos pilar economico.


text:
Directie Natuur en Milieu su team ta contento cu e exitoso curso cu nan tawata tin e honor di a tuma cu ta trata e 7 habitonan pa ta un persona altamente efectivo.
EduMax cu su facilitador Raymond Maxwell a brinda e curso aki cu ta encera un seminario di tres dia completo. E curso ta specialisa den excelencia den productividad y ta yuda organisacionnan logra e resultadonan rekeri door di switch pa habitonan mas efectivo. E principio di e curso ta saca for di e buki 7 habits of highly effective people di Franklin Covey.
E seminario aki a enfoca riba e principionan di efectiviad. Cu si bo eherce y biba cu e 7 Habitonan aki den mente lo bo ta mas efectivo den locual ta mas importante pa bo bida personal y di trabou. E toolsnan cu ta brinda no ta un quick fix, pero ta rekeri un compromiso pa wak cambio significante den e bida na cas y na trabou.
E cursistanan di DNM a keda sumamente entusiasma y contento con e dianan a transcuri y tur loke nan a siƱa di e curso di 7 habito. Hopi ta convenci cu si nan eherce esaki y compromete nan mes na dje, nan lo eleva nan calidad como un bon tata, mama, pareha, yiu , amigo y trahado.
Aki por aprecia algun momento di e curso y tambe esnan cu a logra obtene nan certifcado bon mereci. E director Gisbert Boekhoudt ta gradici Ministerio di Ruimtelijke Ordening, Infrastructuur & Milieu y Gobierno di Aruba pa brinda e oportunidad unico aki. Alabes ta manda un palabra di pabien na henter e Team di DNM cu e logro cu ta uno na bienestar di henter Aruba


text:
ORANJESTAD,Aruba
Pa prome biaha den historia gobierno y AZV laga haci un investigacion profundo riba e gastonan di AZV y tambe pa duna un proyeccion pa futuro y kico ta e risico cu esaki ta bin cune.
Director di AZV Sr. Ruben Goedhoop a presenta e resultadonan di e investigacion aki na Minister Dangui Oduber. Tabata tin varios punto cu sigur a hala atencion. Por a nota cu gastonan di cuido medico a subi di 357,3 miyon florin na 2014 pa 425,7 miyon na 2018. Si nos compara y “benchmark” e aumento aki cu otro paisnan rond di mundo, por bisa cu esaki no ta un aumento excesivo compara cu otro paisnan. E gastonan medico di otro pais an ta aumenta na e mesun forma. Na aña 2016 gasto di cuido medico a costa 3576 dollar pa persona cu ta biba na Aruba. Gastonan den cuido medico cu ta relativamente halto ta entre otro Diabetes, Nierdialyse y otro malesanan cronico. Minister su vision ta pa promove un miho cuido medico y un miho calidad di bida pa e poblacion di Aruba. Pa es motibo aki a bin cu un plan nacional di prevencion riba malesanan no contagiabel.
Otro forma di tuma medida pa reduci gasto ta pa e AZV, Hospital y ImSan traha hunto pa hisa calidad di cuido mientras ta baha e gastonan. Un ehempel ta si por utilisa un localidad so pa Dialyse y otro facilidad pa un otro servicio medico, asina balansando e trabou y gastonan enbes di competi cu otro.
Digitalisacion y innovacion den cuido tambe ta e futuro pa cuido medico. Ideal ta si por haci triage via un app of facetime cu bo dokter di cas y a base di esey elo por consehabo si ta necesario pa acudi personal serca di dje of continua cu “Self Care” na cas.
Un otro punto remarcabel ta cu 4% di e aseguradonan di AZV ta contribui na 40% di gastonan di AZV. E edad promedio di e aseguradonan di AZV na aña 2014 tabata 38.7 y ta proyecto cu esaki lo bira 40.5 den 2020 y cu proyeccion pa aumento continuo den futuro. Esaki gran parti tin di haber cu e “vergrijzing” cu Aruba ta aden actualmente cu tambe lo conoce un aumento continuo.
Abase di e resulatdonan di e investigacion haci na AZV, lo bai over na haci un “plan van aanpak” pa asina garantisa sostenibilidad di e fondonan di AZV pa futuro.


text:
Palabra
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Palabra ta un unidad di idioma cu tin un nificacion y ta consisti di un of mas morfemanan cual ta conecta mas of menos cerca di otro y cu tin un balor fonetico. Un palabra tipicamente ta consiti di un reis of stam y cero of mas afihonan. Palabranan por wordo combina cu otro pa forma frasenan, clausanan y parti di frase. Un palabra consistiendo di dos of mas stamnan pega na otro ta forma un composicion (composicion linguistico). Un palabra combina cu un otro palabra of cu un parti di forma di un palabra ta forma un portmanteau.


text:
Konseho di Minister di bishita serka Gobernador
Konseho di Minister di bishita serka Gobernador
Geplaatst op 10 September 2020 dor di Ministerio Asuntunan General i Promé Minister
WILLEMSTAD- Kada kuater luna Gobernador di Kòrsou, Su Ekselensia Lucille George-Wout, ta invitá Konseho di Minister pa un almuerso di trabou. E almuerso aki, ta brinda e oportunidat pa konhuntamente interkambiá di pensamentu riba un kantidat di tópikonan ku ta rekardá nos pais. E almuerso di trabou aki a tuma lugá djárason 9 di sèptèmber 2020


text:
Enconexion cu diferente casonan di kiebro ( Modus operandi drenta via dak) y otro casonan mas cu ainda ta wordo investiga, recherche di San Nicolas (DAR3) diahuebs mainta a haci un entrada hudicial na un cas na Essoheights y akinan a detene e hende homber:
S.Q.K., naci na Aruba di 22 aña y na dicho cas a confisca un arma du candela.
Awe enconexion cu e mesun caso a haci un entrada hudicial na un cas na Bushiri y a detene e homber O.J.V.T.P. naci na Aruba di 23 aña.
Den e cas na Bushiri tambe a encontra un arma di candela y a confisca esaki.
No ta descarta cu lo ta bay tin mas detencion.
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama e tiplijn di Polis cu ta 11141. Nos ta garantisa cu bo ta keda anonimo.


text:
Gobierno di AVP a haci proyecto sin placa, nan a keda sin paga y awo pueblo ta sufri e consecuencia!
E proceso di tratamanto di presupuesto ta brinda hopi informacion ademas di e memoria di splicacion mes cu ta compaña concepto di ley di presupuesto di pais Aruba pa aña 2023. Un presupuesto cu na prome lugar despues di 15 aña a cu a cumpli cu ley door di a wordo entrega na ora, per 1 di september. Un presupuesto cu te despues di 15 aña segun registro di Banco Central di Aruba ta proyecta un surplus di 63.3 miyon florin logrando asina un surplus di 1% di GDP cu si realisa lo ta di 4 biaha den historia di pais Aruba cu Dios kier. Y esey despues di un crisis asina grandi causa pa e Pandemia cu ta riba su mes esfuersonan sobrehumano y resultadonan impresionante despues di menos di 3 aña di entrada di Covid.
Presupuesto di pais Aruba pa 2023 ta proyecta 1,607 miyon florin na entrada y alabes 1,544 miyon florin na gasto. Otro informacionnan cu ta presenta den e presupuesto ta cu tin proyecta 214 miyon florin na subsidio pa e diferente fundacionnan y tin 205 miyon florin aloca pa servicio y producto cu ta representa mas tanto e operacion di sector publico. Pa inversion mes gobierno a proyecta solamente 20 miyon florin cual tin su splicacion.
Ademas di tur loke ya e ser splica anteriormente mester señala cu tin 250 miyon florin aloca na 2023 pa paga interes. Mester bisa cu na 2007 Aruba a paga 107.6 y na aña 2010 a paga 129.6 miyon florin na interes (por observa grafico). Pa fin di 2022 mes Aruba ta bay paga un total di 253.2 miyon florin na interes. Pues awe pais Aruba ta paga casi 2 ½ biaha mas hopi interes cu entre 12 pa 15 aña pasa. Pa 2022 e gastonan di interes ta representa practicamente 16% di tur entrada di cual ta un porcentahe hopi halto den relacion cu entrada of hasta compara cu otro gastonan manera subsidio y producto y servicio cu ta operacion di Gobierno y fundacionnan.
Motibo di e gastonan halto aki di interes ta relata na dos factor primordialmente. Uno ta e hecho cu gobernacion di Mike Eman I y II su mal maneho financiero a produci añanan algo di deficitnan hamas registra na pais Aruba anto den bon tempo y sin crisis (por observa den e grafico). Mester remarca ademas cu hayando suficiente placa den caha pa traha cu n’e cu a keda atras di Gobernacion di MEP despues cu Valero a paga 280 miyon na BBO y despues cu Aruba a gana caso di garantia di Plant Hotel di 250 miyon florin entre otro. Otro motibo ta e debenan off-balanced ademas di nan interes cu Gobernacion di Mike Eman I y II a produci e tempo ey pero awor a yega ora pa paga bek cu orguyo (manera el a bisa) pa ehecuta proyectonan grandi infrastructural PPP di Green corridor, renobacion di hospital, Watty Vos Boulevard na mes momento enbes ta ehecuta un y despues sigui cu un e otro dependiendo di e Aruba su capacidad financiero.
Pesey ta importante pa un pais sigui produci surplus y mas ainda awor paso e unico manera pa paga debe ta placa produci pa un surplus ademas cu esaki ta contribui na e direccion di un finansas publico sano, sostenibel y duradero. Mirando e debenan y interes cu mester paga bek awe, ta keda pais Aruba poco espacio pa inversion net ora ta mas importante cu nunca mirando e crisis cu nos a pasa aden y awor cu mas cu nunca mester placa pa inverti pa desaroya nos economia pero tambe pa prepara nos pa futuro mirando e les cu e Pandemia a siña nos.


text:
Durante un conferencia di prensa diaranson atardi, Minister di Turimo y Salubridad Publico, conhuntamente cu CEO di Aruba Airport Authority (AAA), Sr. Joost Meijs, CEO di Aruba Tourism Authority (ATA), Sra. Ronella Croes y CEO di Sarpa Arilines, Sr. Carlos Mesa a anuncia cu Sarpa Airlines lo cuminsa cu vuelonan directo for di Colombia pa Aruba cumindando dia 2 di januari 2022.
Sr. Mesa, CEO di Sarpa Airlines, a anuncia e noticia di conectividad entre Aruba y Colombia cu ta forma parti di reactivacion economico cu nan ta pushando den e region. āPa nos di Sarpa e ta un placer pa ta na Aruba y awe nos tin hopi bon noticia di conectividad pa e isla y conectividad tambe pa Colombia, noticianan di reactivacion y noticianan cu ta yena nos cu hopi energia pa caba di enfrenta e momentonan dificil cu nos ta pasando adenā, el a bisa.
Sarpa ta un compania cu mas di 41 aƱa den e mercado cu tin dos liƱa di negoshi, un liƱa di charters y un liƱa di air ambulance. Den e ultimo 18 aƱa Sarpa a conecta continuamente e tres islanan di Aruba, Boneiro y Corsou a traves di su servicionan di air ambulance y salud pa Colombia hibando pashent y treciendo nan back. Sr. Mesa a enfatisa cu e servicionan cu a wordo brinda durante e tempo ey ta continuo sin interupcion tanto den e liƱa di negoshi di charter y como tambe esun di air ambulance.
El a sigui splica cu na 2018 e idea a nace pa forma un aerolinea regular di pasaheronan. E tramitenan a cuminsa na Colombia na 2019 pero lastimamente e pandemia a yega y a stop e plannan pa un tempo pero segun el a indica ya caba Sarpa ta completamente certifica y ya caba futuro pasaheronan por cuminsa cumpra e ticketnan di vuelo ariba e website di Sarpa na un prijs di promocion.
Medellin y Barranquila ta e dos ciudadnan principal cu ta bay conecta directamente cu Aruba. Sr. Mesa a indica cu e ruta entre Baranquilla – Aruba y Rio Negro ā Aruba lo cera e aƱa aki cu mas o menos di 10 mil pasahero y den e mesun ehercicio ey Sarpa ta spera cu pa otro aƱa nan por mobilisa algo cerca na 15 mil pasahero conectando entre Baranquilla y Rio Negro cu Aruba impulsando asina e conectividad directo evitando e centronan di conexion.
Adicionalmente Sr. Mesa a anuncia cu na Colombia ya caba nan a ricibi e autorisacion inicial pa cuminsa cu e proceso di certificacion operacional na Colombia pa e ruta Aruba ā Cali cu nan ta spera di por termina e fase aki pronto y Cali lo ta un tercer oportunidad pa conecta Aruba cu Colombia.
Oduber tambe presente a expresa su gratitud y e importancia di e anuncia aki pa e turismo di Aruba. āComo Ministerio nos ta enfoca ariba e diversificacion di nos mercado turistico na America Latino, specialmente Colombia cu ta brinda nos hopi oportunidad nobo y nos ta hopi contento awe y agradecido di por anuncia dos conexion nobo di Colombia pa Aruba cu ta bay habri horizontenan nobo cu ta bay impulsa nos economiaā, Oduber a bisa.
El a splica cu Ministerio di Turismo ta kere firmemente den e mercado di America Latino y conhuntamente cu ATA nan ta invertiendo pa yena e stoelnan disponibel, y cu manera e CEO di Sarpa a menciona caba, tin un capacidad di trese 15 mil turista di Colombia pa Aruba. Oduber a indica cu Colombia ta un mercado cu ya nan a explora cu ATA y nan lo haci nan esfuerso pa percura pa sigui explora e mercado ey cu ta un mercado cu por trece hopi turista y cu tin hopi beneficio pa e isla di Aruba.
āNos ta gradici e CEO di Sarpa y e doƱonan di Sarpa pa pone nan confiansa den nos producto Aruba. Tabatin temponan hopi dificil pa Aruba y ainda nos ta den e pandemia y no obstante esey Sarpa a demostra un confiansa grandi pa cuminsa dos ruta nobo cu e posibilidadnan pa amplia mas destinacionnan den Colombiaā, Oduber a agrega.
CEO di AAA tambe a indica cu cu e ta hopi contento di por ta parti di e anuncio di Sarpa di nan operacionnan comercial nobo pa e Aeropuerto Internacional Reina Beatrix di Aruba. āNos ta partner caba cu Sarpa pa e servicio di air ambulance y aworaki nos ta spera cu nos por sigui fortalece nos partnership pa medio di nan servicio di vuelonan comercialā, el a bisa.
Sr. Meijs a indica cu esaki ta e fase uno di e comercial di Sarpa y cu esakinan lo expande e conexion cu America Latino. āNos ta sigur cu e conexion adicional aki cu Colombia lo ta uno exitoso y Sarpa ta un adicion cu nos ta yama bon bini na nos network actual y sigur e lo fortalece nos recuperacion economicoā.
Sra. Ronella Croes, CEO di ATA, a indcia cu e noticia di e vuelonan nobo cu lo bay cuminsa ta papia di e resilencia cu Aruba tabatin durante e temponan dificil aki pa e industria di turismo. El a enfatisa cu e vuelonan nobo aki definitivamente lo stimula e recuperacion continuo di e turismo di Aruba y nan ta hopi agradecido di conta cu un partner nobo pa conecta Aruba cu e region di America Latino.
El a elabora ariba kico e noticia aki kiermen pa e turismo di Aruba unda cu el a splica cu e sociedad nobo aki ta stimula e crecemento turistico di Aruba superando e proyeccionnan cu ATA tabatin. Segun el a splica, e calculonan inicial di recuperacion pa 2021tabata entre e 45% y 60% di e cantidad di turista cu Aruba ricibi na aƱa 2019. Papiando di Colombia specificamente, e oficina di ATA ta wak cu optimismo e final di 2021 debi cu e mercado di Colombia a aumenta e number di pasaheronan cu un tarifa di recuperacion di yegada di 108%, compara e yegadanan cu aƱa 2019.
āE pais cafetero ta deslumbra manera e mercado principal y di mas importancia di America Latino pa Aruba pa e ciere di 2021, pero tambe pa 2022. Na final di october di e aƱa aki Aruba a ricibi un total di 15.398 pasahero for di Colombia. Danki na e cifranan aki ta cu socionan manera Sarpa ta wak e potencial di Arubaā, Sra. Croes a indica.
El a splica cu e frecuencianan nobo di Sarpa Airlines lo yuda, cu un parti, pa aumenta e cantidad di pasaheronan for di Colombia y lo apoya den e logro di e scenarionan realista y optimista cu ATA ta proyecta pa 2022. E scenario realista ta duna un recuperacion di 40% di e turistanan di Colombia compara cu 2019 y e scenario optimista lo por duna un total di recuperacion di 67% di turistanan di Colombia compara cu 2019 .


text:
Señora Arminda (Liesje) Khemlani a haya un carta di prohibición pa drenta edificio di Parlamento ayera diaranson den oranan di atardi.
Ta trata di e persona cu na momento di reunionnan di Parlamento ta sinta den e parti memey, cu ta atende pa habri y cera microfono di oradonan y otro aspectonan técnico di reunionnan. Pero tambe ta traha den archief di Parlamento.
E carta aki a wordo firma door di Prome Prome Minister mr. Evelyn Wever Croes, ya cu Parlamento ta cay bou di Ministerio di Asuntonan General.
Sra. Khemlani a firma di a ricibi e carta aki pa 3:45 PM y a skirbi na banda “bou di protesta”. Esaki ta indica cu e no a keda mucho contento.
E carta ta bisa cu ta informa sra. Khemlani cu entrante 23 di maart, 2022, e tin un prohibición pa drenta edificio, instalación y hasta autonan di Griffie di Staten. E prohibición aki tin un duración di seis siman, y ta bis’e tambe cu e prohibición aki por wordo prolonga cu maximalmente seis siman y cu e ta bou di investigacion.
A inform’e cu e prohibición di entrada aki ta relaciona cu posibel actonan político cu el a haci cu ta un conflicto di interés cu su trabounan como ambtenaar di Griffie di Staten. Na interés di investigacion y vigilancia di integridad y bon funcionamento di Parlamento, e no por haci su trabou temporalmente.
Pa ley por usa e disciplina aki si algo bai robes. Kico a bai robes precies no a sali afor ainda. No ta conoci ta ki actonan politico, si por ehempel, por ta trata di saca informacionnan confidencial di parlamento y pone den man di cierto politiconan. Ta DRH a wordo yama den e caso aki tambe. Kiermen parse cu ta algo toch serio. E carta ta bisa mogelijke verrichten van politieke handelingen. Kiermen e a bai mas leu cu su trabou, hasiendo politica posibelmente. Cual e no mag como empleado di griffie. Cu mester ta neutral den su trabou. Mirando cu ta hopi fraccion tin den parlamento.
E investigacion lo determina kico a bay robes si of no.


text:
Yannick cu un bon bataya
Ta keda net cortico pa e ronda final na Cochabamba
Bolichero Yannick Roos ta duna bon bataya pero no ta logra avansa pa e ronda final den e XI Juegos Suramericanos Cochabamba 2018
Apesar di a perde su wega 2 – 1 den e kwart final, e bolichero Yannick Roos sin duda por mira tras di un tremendo prestacion den e weganan Sur Americano 2018. Desde e comienso di e torneo Yannick tabata consistente den su wega y ta logra keda den e prome 8 competidornan den un elenco di nivel halto den e continente aki. Mester bisa cu Yannick a perde su prome wega contra di Zoghaib pero despues ta empata esaki 1 – 1. Ultimo wega tabata sera pero e brasilero a tira pa un pin di 263 cual tabata hopi dificil pa gana.
Esaki ta e di dos wega grandi pa Yannick Roos y no tin duda cu den futuro sercano nos lo tende mucho mas di e bolichero Arubano.
Pabien Yannick.


text:
Kralendijk- Kontrolaria General di Hulanda (Algemene Rekenkamer) ta basta krítiko ora ta trata di kòntròl ku ta ehersiendo riba sèn ku Hulanda ta manda pa Bonaire, Saba i St. Eustatius.
Segun e organisashon, den hopi kaso no tin un bon responsabilisashon di e sèn, pa por bisa ku esaki a wòrdu gastá bon òf no. Ta trata na tur, di un montane di 176 mion di Euro ku a gasta entre añanan 2011 pa 2019 na proyektonan ‘spesial’.
Mientrastantu sekretario di Estado Raymond Knops, ta trahando pa por eliminá e krítika di Kontrolaria General.
Diferensia
Si mester bisa ku tin un diferensia basta grandi den e manera ku sèn pa proyektonan spesial ta wòrdu responsabilisá. Partikularmente Saba ta hasiendo un bon trabou. Ta solamene di un parti relativamente chikitu no por bisa ku sigurida si e fondonan a wòrdu usá bon òf no.
Den kaso di Boneiru i St. Eusatius, e asina leu, e gran mayoria di sèn ku a keda poné nan desposishon di e islanan no a ètol bon responsabilisá.


text:
WILLEMSTAD- 1 di mart 2022 – Resientemente Ofisina di Turismo di Kòrsou (CTB) a presentá su Plan di Akshon 2022 pa region di Nort Amérika, Europa, Sur Amérika i Karibe. Durante di e seshonnan, CTB a presentá su strategia pa 2022 den e diferente merkadonan di enfoke. Minister di Desaroyo Ekonómiko, Ruisandro Cijntje tambe tabata presente na un di e seshonnan.
A para ketu na e tendensianan aktual den mundu di biahe i tambe e akshonnan komersial kombiná ku e aktividatnan i táktikanan di relashon públiko ku lo bai keda ehekutá. A kompartí tambe e situashon aktual den e merkadonan di enfoke i e airlift disponibel for di e diferente merkadonan. Tambe esnan presente a risibí informashon referente e tipo di trepnan edukashonal i pa prensa ku lo keda implementá pa prensa internashonal, influencers i agentenan di biahe. Ademas a presentá tambe e aserkamentu digital planiá pa 2022. Mas aleu a duna informashon di e diferente oportunidatnan di promoshon ku por keda kordiná huntu pa asina hiba e promoshon di nos pais na e siguiente nivel.


text:
…..4% mas turista di estadia registrá……
WILLEMSTAD- 25 sèptèmber 2014:- Sifranan preliminar kolektá pa Ofisina di Turismo di Kòrsou (CTB) ta indiká ku 40.496 turista di estadia a keda registrá den luna di ougùstùs 2014. Esaki ta un total di 4% mas kompará ku aña pasa ougùstùs kaminda un total di 38.918 turista a keda registrá.
Mayoria di nos bishitantenan a bini for di e region di Europa. E kantidat aki a keda kalkulá na 37.7% di e total di bishitante den luna di ougùstùs. For di e region di Europa nos a risibí 15.268 turista di estadia. Esaki ta un oumento di 5,65%. Hulanda kual ta e pais for di kua nos ta risibí mayoria di nos turistanan a registrá un oumento di 5% ku un total di 11.686 turista di estadia.
Region di Sur Amérika a registrá 14.471 turista di estadia na luna di ougùstùs 2014, kual ta 1830 turista mas ku e kantidat registrá na ougùstùs aña pasa. Venezuela a registrá un kresementu positivo, nos a risibí un total di 9.697 turista for di e pais aki, kual ta un oumento di 23% kompará ku ougùstùs 2013. Brazil i Colombia tur dos a registrá un oumento di respektivamente 13% i 31% den kantidat di turista di estadia.
Un total di 12.7 % di e kantidat di turista di estadia ku a bishita nos pais den luna di ougùstùs ta prosedente di e region di Nort Amérika. E region aki a konosé un bahada di 19.66% kompará ku ougùstùs 2013. Region di Karibe a registrá un bahada di 9.28% na ougùstùs 2014. Miéntras Aruba si a registrá un kresementu di 7%. Nos a risibí un total di 2.206 turista di estadia for di Aruba. E kresementu aki tin di haber partikularmente ku e kantidat di bishitante for di Aruba ku a bini pa presensia CNSJ 2014.
Hasiendo un komparashon entre e kantidat di bishitante ku a yega Kòrsou 8 dia promé i riba e dos dianan di CNSJ na 2014 i e mesun periodo aki na 2013 por nota un kresementu di 12% pa loke ta trata kantidat di turista di estadia. Si wak e sifranan kolekta spesífikamente riba djaweps 28 di ougùstùs i djabièrnè 29 di ougùstùs esta e promé anochi di e festival ta mustra ku mayoria di e bishitantenan ta prosedente for di Aruba i Venezuela. Esaki ta representativo tambe pa e paisnan ku mayoria bishitante na CNSJ 2014. Un investigashon mas profundo riba e impakto ekonómiko di e festival lo keda publiká mas lat den aña dor di University of Central Florida.
E sifranan total di turista di estadia pa loke ta trata e promé 8 lunanan di aña ta mustra un bahada leve di 1% registrando un total di 287.321 turista di estadia. Region di Europa a registrá 6% mas turista ku ta representá un total di 122.888 bishitante for di Europa. Sur i Nort Amérika a baha ku respektivamente 3% i 13%. Region di Karibe a konosé un bahada di 14%, ku un total di 22.765 turista di estadia e promé 8 lunanan di aña.
Hasiendo uso di e modelo ‘Turistika’ CTB huntu ku MEO a kalkulá ku durante e promé 8 lunanan di 2014, sektor di turismo a generá un impakto direkto di 486.9 mion florin pa nos ekonomia lokal. Turistanan ku a bishita nos for di Europa a gasta un total di 226.4 mion ku ta 46.5% di e total generá e promé 8 lunanan di aña. Sigui pa turistanan for di Sur Amérika ku a gasta un total di 124.3 mion florin miéntras turistanan for di e region di Nort Amérika a gasta un total di 87.5 mion. E entrada generá for di Karibe den e promé 8 lunanan di e aña aki a keda kalkulá na 27.5 mion florin.
Pa loke ta trata e promé 8 lunanan di 2014 un kantidat total di 2.573.260 anochi a keda registrá ku ta 5% mas ku e mesun periodo na 2013. Informashon kolekta durante e promé 8 lunanan di aña for di e karchinan ku turistanan ta yena na nan yegada/salida ta ilustrá ku 67.3% di e bishitantenan a keda den un akomodashon registrá miéntras 32.7% a keda serka famia/konosí òf un akomodashon no registrá.


text: Diabierna mainta a drenta informe di un caso di kiebro na un adres den Quaststraat na playa, mesora a dirigi diferente unidad di polis na e sitio. Na yegada a papia cu un persona canades cu ta doño di un compleho di apartamento Pero cu pa basta tempo no ta keda na Aruba pero awor si y cu a declara cu un persona lo ta hortando den su cura di compleho. Polis a papia cu e otro partido cu a declara cu e tin autorizacion di un hende jedando na e apartamentonan ey pa kita e ramanan y tambe e coconan for di e matanan pa asina evita cu esakinan cay riba auto of hasta persona. Polis a informa e sospechoso cu e mester permiso di e doño mes pa haci esey.


text:
29 di yanüari
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
29 di yanüari ta e di 29 dia di aña riba e kalènder gregoriano. Ta resta 336 dia (337 den un schrikkeljaar) pa finalisa e aña.
A sosodé[editá | editá fuente]
- 1932 - Na Aruba a funda Arubaanse Voetbalbond (AVB), un afiliashon di klupnan di futbòl arubano.
A nase[editá | editá fuente]
- 1954 - Mirna Louisa-Godett, polítiko kurasoleño i promé minister di Antias Hulandes
A fayesé[editá | editá fuente]
- 1999 - Gerald Sprockel (79), promé minister di Antias Hulandes.


text:
A hasi un estudio resien di investigashon pa kalkulá e abilidat di yerba di laman pa minimalisá eroshon den e laman ku poko profundidat den Bahia di Lac, na Boneiru. Mas aleu, e estudio akí a investigá kon komementu intensivo di yerba di laman por tin efekto drástiko riba e abilidat di yerba di laman pa stabilisá sedimento. E estudio akí ta enfoká riba e benefisio di yerba di laman nativo riba espesienan invasivo i e nesesidat di adaptá resultadonan di konservashon di komedónan di yerba di laman (p.e. turtuga) na e habitatnan ku nan ta dependé di dje.
Sabananan di yerba di laman tin un papel importante den medioambiente di awa di poko profundidat. E sabananan akí ta terenonan importante pa buska kuminda i pa krio di yu chikitu pa un variedat di espesie di animal, ta forma filternan natural di awa i ta funshoná komo un bùfer entre zona di riba tera ku refnan di koral i laman habrí. Ademas, sabananan di yerba di laman ta forma tambe un faktor importante den protekshon di e liña di kosta dor ku nan ta apsorbé e energia di olanan, di manera ku nan ta redusí koriente na kosta i nan ta tene sedimento i asina redusí eroshon. Foyonan di yerba di laman ta redusí en general energia (forsa di moveshon) den awa dor ku nan move dilanti i patras kreando un koriente di moveshon dor ku nan ta dobla bai i bini, ta tapa e santu na banda i ta duna protekshon kontra eroshon. Esaki ta partikularmente e kaso pa e yerba di laman nativo di Boneiru, “Thalassia testudinum”, un mata ku foyo diki, ku ta un kuminda faborito pa turtuga kome.
E kamanan di yerba di laman ta bou di un preshon inmenso dor di bahada di kalidat di awa i oumentu di interakshon negativo di hende (manera trapamentu ku pia, tiramentu di anker i kobamentu di fondo). Ademas espesienan invasivo oportuno, manera e yerba di laman “Halophila stipulacea”, a kuminsá ta invadí sabananan di yerba krioyo. E espesie di yerba di laman akí tin foyo mas chikitu, ku ta redusí su kapasidat di kibra energia di awa, banda di e echo ku e tin rais ku brasa lateral (‘rhizome’) mas chikitu ku no ta bai den profundidat di manera ku esaki ta limitá su abilidat pa stabilisá sedimento. E espesie invasivo akí tin ménos kapasidat di resistí orkan grandi, manera orkan Irma di 2017. Despues di e orkan akí, a resultá ku mal tempu a ranka sabananan kompletu di e yerba invasivo “H. stipulacea” bai kuné, te hasta kaminda laman ta hundu, manera ku tabata den bahia di Oranjestad, na Statia, miéntras ku e sabananan bisiña di e yerba “T. Testudinum” pegá ku St. Maarten a sobrebibí e forsa di orkan. Sientífikonan ta kere ku esaki ta bini dor di e raisnan profundo di e yerba di laman nativo i nan abilidat di mara den fondo pa resistí mareo i olanan grandi di orkan fuerte.
Ademas, un kombinashon di bahada di e abundansia di yerba di laman i di bahada di kantidat di animalnan yagdó na tòp di e kadena di yagdó (manera tribon), a kondusí na mas zona di buska kuminda mas intenso ku e mega hèrbivornan (manera turtuga blanku) tin. Investigashon aktual ta mustra ku e mega hèrbivornan tin un preferensia pa yerba di laman nativo riba e sortonan invasivo. Loke ku ta nifiká ku segun e sabananan di yerba di laman krioyo ta sigui bira ménos, nan ta kai tambe bou di preshon mas grandi di parti di e komedónan di yerba di laman.
E estudio
Un intento konhunto entre NIOZ Instituto Hulandes Real pa Investigashon di Laman, Universidat di Utrecht, Universidat di Groningen, Universidat i Investigashon di Wageningen, Unversidat di Radboud Nijmegen i Universidat di Teknologia di Delft a hasi un estudio pa komprendé e servisio di e ekosistema ku e espesienan di yerba di laman nativo i esunnan invasivo ta duna. E investigadónan a harma un eksperimento pa midi direktamente e kapasidat di stabilisá sedimento ku e diferente kamanan di yerba di laman tin. E eksperimento akí a eksplorá e impakto di tantu e espesienan invasivo i e oumento komementu di yerba di parti di e mega herbivornan. E estudio akí a tuma lugá den Bahia di Lac, un bahia ku poko profundidat na e kosta ost di Boneiru. Histórikamente den e bahia akí ta e yerba di laman nativo (“T. Testudinum”) tabata dominá. Sin embargo, un konteo resien a demostrá un oumentu di presensia di e espesie invasivo (“H. stipulacea”) for di momentu ku a señalá esaki promé biaha na 2010. E bahia akí ta un área di kuminda importante pa e poblashon lokal di turtuga.
E Resultadonan
Dor di e eksperimento akí, e investigadónan a logra di demostrá e abilidat di stabilisá sedimento di yerba di laman nativo i e espesie invasivo tin. A resultá ku sabana di yerba di laman kubrí pa e tipo nativo (“T. testudinum”) denso, haltu i ku animalnan no a kome ariba, por a tene i mara efektivamente sedimento di santu den un variashon di diferente kondishon di ola di laman. Ora ku e densidat i e kubrimentu di e klechi di tapa kama tabata ménos, tabatin un bahada general den e abilidat di e yerba di laman pa stabilisá sedimento, dunando asina espasio na oumento di eroshon. A demostrá tambe ku kama di e yerba di laman invasivo “H. stipulacea” ku ta den laman mas profundo ta akumulá sedimento fini durante periodonan di laman kalmu. E sedimento fini akí sinembargo, ta plama bai atrobe ora ku tin ola di laman fuerte, loke ta oumentá e aspekto vulnerabel di e fondo di laman pa eroshon riba término largu.
E estudio akí a demostrá e efektividat di e yerba di laman nativo ku foyo largu pa minimalisá eroshon pa medio di su sistema di rais largu i su abilidat di dobla i protehá e kapa di santu ku ta tin na fondu. Den áreanan ku yerba ta komé i asina ta mas chikitu, e foyonan di yerba no por a ofresé asina tantu protekshon. Por a mira patronchinan di eroshon similar den áreanan sin vegetashon.
E Futuro
Konservashon di turtuga di laman a logra éksito grandi den área di Karibe, e resultadonan akí ta bini dilanti den oumento di e poblashon di turtuga blanku denter di Bahia di Lac. Ta rekirí intentonan di konservashon paralelo di e habitatnan importante akí, espesialmente ora ku tin preshon kresiente riba e sabananan di yerba di laman ku a baha kaba na kalidat. Na momentu di deliñá i implementá proyekto di konservashon, ta importante pa tene kuenta ku tur e nivelnan den e medioambiente. E estudio akí ta demostrá e importansia di sostené e konservashon di e habitatnan huntu ku konservashon di e habitantenan asina gustá.
Reportá e enkuentronan ku tabatin:
Bo a mira turtuga di laman? Yuda nos komprendé mihó e preshon di komementu di nos yerba di laman krioyo dor di reportá bo enkuentronan riba e wèpsait DutchCaribbean.Observation.org òf baha e appnan grátis.
E wèpsait akí i e appnan grátis por keda usá no solamente pa biólogonan pero tambe pa tur siudadano reportá kualke enkuentro ku animal i planta i ta disponibel na mas ku 40 idioma. Ta trahando aktualmente tambe riba un tradukshon na papiamentu. E reportahe di espesienan dor di habitantenan lokal ta hopi balioso pa e organisashonnan di konservashon pa siña i protehá e espesienan riba nos islanan. Pa mas informashon tuma kontakto ku research@dcnanature.orgMore info in the Dutch Caribbean Biodiversity Database
James, R.K., Christianen, M.J.A., van Katwijk, M.M., de Smit, J.C., Bakker, E.S., Herman, P.M.J., Bouma, T.J. (2020). Seagrass coastal protection services reduced by invasive species expansion and megaherbivore grazing. Journal of Ecology. DOI: 10.1111/1365-2745.13411


text:
WILLEMSTAD- 3 di mei 2016 – Resientemente Ofisina di Turismo di Kòrsou (CTB) a risibí e piloto yu di Kòrsou, sr. Elroy Harms pa gradisié personalmente pa su esfuersonan den yuda propagandá Kòrsou miéntras e ta ehersé su trabou komo piloto. Sr. Harms tin 19 aña komo piloto, el a laborá entre otro na DAE i ta laborando aktualmente komo piloto na Abu Dhabi, Emiratonan Árabe Uní, bulando un avion tipo Airbus 320. Durante di su trabou e ta transportá personanan popular/artistanan i hefenan di estado manera presidente di Afghanistan. Semper sr. Harms ta hasi uso di kada oportunidat pa konta di su dushi pais natal. Resientemente sr. Harms a fungi komo piloto personal pa un periodo di 32 dia pa e famoso banda Coldplay durante di nan gira den Sur Amérika.
CTB ta gradisí piloto Elroy Harms pa su aporte na promoshon di nos dushi pais Kòrsou. Masha danki!


text:
Cu meta pa fortalece e cooperacion entre partidonan no-tradicional y mira si ta existi posibilidad pa consolidacion, diahuebs 15 di september den oranan di atardi a tuma luga e prome “Conferencia Uni Pa Aruba” e cual tabata organisa bao iniciativa di partido Accion21.
Den un entrevista na Bon Dia Aruba, Miguel Mansur, lider di partido Accion21 a señala cu nan a invita tur 10 partido di Aruba no-tradicional cu a participa na eleccion di aña 2021, unda cu cinco di nan a confirma nan presencia y nan a presenta diahuebs ultimo den e conferencia aki.
Presente tabata Partido RED Democratico, representa pa Armando Rudy Lampe y Ricardo Croes; di Partido PPA Natalie Geerman y Franklin Bernabela; Rigoberto Sint Jago di partido POR; Michael Williams, Buchi Henriquez y Gisele Sint Jago di Partido Pueblo Prome; y Zoraida Conijn hunto cu Miguel Mansur den representacion di Accion 21.
Di e resto di partidonan, manera UPP, HTC, Curpa, Raiz y MAS, algun di nan a reacciona y otro no. “E idea tabata pa habri un dialogo di con e partidonan por coopera miho, unda cu den eleccion di 2021, 19.575 voto a bay pa partidonan no-tradicional cu no tabata un di e dos partidonan bieu. Proximo eleccion tur sondeo ta mustra cu esey ta bay ta e grupo di votado mas grandi”, Mansur a splica.
Di 19.575 ariba un lista combina lo a saca siete asiento, segun el a expresa. Di dies diferente lista el a reduci na 5 asiento loke ta nifica cu “realmente tin un interes y un beneficio pa nos coopera cu otro, pasobra asina realmente nos ta representa miho e votonan di pueblo”, el a bisa.
E cooperacion por tuma hopi forma, e por ta simpel door di checkers combina, unda algun partido por ta na fabor di un lista combina y otro partido ta na fabor di un union mas profundo. Loke nan a haci ta cuminsa e combersacion unda cu den e conferencia aki, e reunion entre nan a bay hopi bon, manera Mansur a sigura. Tambe el a afirma cu tur esnan presente diahuebs ultimo lo kier sigui reuni, traha y mehora cooperacion.
Den esaki nan a dicidi di reuni cada dos of tres luna.
Accion 21 a saca e notulen y slides cu nan a presenta riba datonan di ultimo eleccion, dos sondeo na maart y despues di un otro sondeo cu nan a haci na augustus, pa wak mas o menos unda e partidonan ta para y unda cosnan a cambia.
Den e reunion, Ricardo Croes di partido RED Democratico a bisa cu den pasado, na aña 2001 y 2009 nan a purba di forma un lista combina cu otro partidonan. El a señala cu si nan a forma un lista combina e tempo ey “nunca ni MEP lo a yega na mayoria absoluto na 2001 y tampoco AVP lo a yega cu mayoria absoluto na 2009. Ami sigur ta wak den e datonan economico cu di 2001 pa 2017 ta e pio periodo en cuanto finanzas publico. Mi ta kere sigur cu nos tin un deber di purba traha hunto y coopera”, el a expresa.
Ademas, el a sigura cu cada partido presente e dia ey kier coopera. Nan tin nan cultura y nan ideologia cu tabata un punto tambe con por wak esnan cu tin mas en comun. Por ehemplo, un sugerencia cu nan a haci ta pa e partidonan presenta e cuatro punto crucial mas importante pa nan cu kier logra y wak unda tin similaridad. E ta considera cu bayendo dilanti nan lo wak un cooperacion cu den pasado a mira entre diferente partidonan.
“Obviamente e lista combina ta keda un opcion riba mesa y kisas algun partido den cooperacion mas estrecho” Mansur a comenta.
Di loke ta trata diferente ideologia, partido Accion21 ta considera como un partido liberal y ta di acuerdo cu matrimonio igualitario. Mansur a splica cu nan ta den proceso di combersacionnan. Di esnan presente den reunion di diahuebs ultimo, Mansur a informa cu un di nan so no a vocifera nan posicion tocante e tema aki y otro tres a keda neutral y bisa cu nan no tin nada den contra.
“Pero esey ta puntonan cu nos tin cu discuti y yega na e momento ey con e lo bay funciona. Pa Accion 21 e principio di igualdad ta un di nos cuatro puntonan cu no ta negociabel y mi ta espera cu e matrimonio pa parehanan di mesun sexo lo wordo a logra prome cu proximo eleccion. Pero independientemente di esey, e parti mas complica aworaki pa nos – y mi ta kere nos sugerencia ta pa den futuro, pa ora di forma un lista por ehemplo, no tin un limite di cuanto partido por bay riba un lista combina. E unico limite ta e 29 hende cu por bay riba e lista y den ki orden nan lo bay.”
E inspiracion pa e conferencia ta bay back na eleccion di 1990 na Nicaragua, unda tur partido cu no tabata sandinista e tempo ey a purba crea un combinacion, pero nan no por a bin cu un plan di partido pa motibo cu e puntonan tabata diverso. Pero na final tur a uni pa bay contra e sandinistanan y nan a sali victorioso.
“Esey ta e inspiracion, di un oposicion cu ta diferente na e oposicion grandi. Ta interesante pa wak cu na Aruba tradicionalmente tabatin un di tres partido grandi, cu tabata partido PPA y di e cinco partidonan cu a bin na reunion, cuater di nan tabata di partido cu a sali di e cuna di PPA bieu di tempo di Juancho Irausquin. Bo ta wak cu e votadonan a dicidi. Por ta cu tin un inspiracion pa bolbe produci di tres of di cuater partido grandi ”, Mansur a bisa.
Sinembargo, mayoria di votadonan di Aruba ta dividi entre e dos partido grandi cu ta AVP y MEP. Den esaki Mansur a enfatisa cu esaki ta un distraccion grandi y e narativa di ta cu e partido berde of geel “mester caba”. Pa esaki tin un otro alternativanan, y “esey ta algo cu mi ta rechasa rotundamente den parlamento, pasobra hopi biaha nos ta hay’e cu bo ta cu MEP of bo ta cu AVP. M’a yega di vota cu oposicion y coalicion den cosnan importante, pero e ideologia ey ta algo cu mester wordo kibra, pasobra e ta destructivo pa nos pais y e ta destructivo pa nos futuro”.
E palabra “politiek verziekt” ta permanece den comunidad. Mansur ta di opinion cu esey ta hopi lamentable. “Basicamente, hende ta ciegamente identifica cu un di e dos partido ey y esey ta haci e cambio cu mas poco poco nos ta desea. E generacionnan nobo ya no ta pega den esey y bo ta wak den un cierto edad bay ariba, den hobennan ainda tin esey pero den un minoria di caso. Por ehemplo, aworaki den nos sondeo mi ta kere cu un tercera parti di Aruba ta un swing voters, 27% ya caba ta mira diferente politiconan y diferente plannan di partido. Ainda e berdad ta cu ta existi e politica di intercambio:vota pa nos y nos ta yuda bo cu algo. Poco poco esey mester caba, pasobra si nos tin un politica di intercambio e sistema ta wordo corumpi prome cu gobierno a sinta”, el a finalisa.


text:
Oranjestad, Aruba- Tráfiko aéreo ta rekuperando bastante bon na Aruba. Esaki por wak nan sifranan di yegada di turista na nos isla hermana, pero tambe for di e kantidat di buelo ku ta yegando pa aeropuerto Rijna Beatrix.
Pa djasbra e isla te risibiendo 33 buelo, di kual hopi di e kompania aereo merikano.
Mientrastantu, na Boneiru ainda no tin un konfirmashon, ki dia buelonan for di Merka lo kuminsá atrobe.
Segun estudionan, Aruba ta un di e paisnan na mundo ku mas ta depende di turismo komo fuente di entrada. Outomátikamente esaki ta nifiká ku Aruba ta un di e paisnan mundialmente mas afektá dor di pandemia di Covid-19.
Na St. Maarten tambe por nota un subida den yegada di turista i kompanianan di aviashon merikano.


text:
Actualidad
Website nobo
Pronto Aruba lo haya un instituto linguistico nacional
Oranjestad – Departamento di Enseñansa Aruba (DEA) a ricibi e bon noticia cu Conseho di Minister a firma un acuerdo di principio (principeakkoord) pa lanta un instituto linguistico nacional.
DEA ta publica buki digital na Papiamento
Oranjestad – Departamento di Enseñansa Aruba (DEA) tin e sumo placer di anuncia cu Proyecto Idioma a publica 21 buki digital pa mucha na Papiamento y pronto lo publica mas pa yega na un total di 60 buki. Esaki ta riba e website di Storyweaver, cu ta un plataforma digital, caminda por lesa storia online.
Censo piloto: Papiamento ta e idioma mas uza na cas
Oranjestad – Den preparacion pa Censo 2020, Departamento di Estadistica (CBS) a conduci un Censo Piloto na luna di october 2019. Un di e preguntanan haci, tabata pa scoge entre e dos idiomanan mas papia na cas. E resultado ta mustra cu Papiamento ta e idioma mas uza na cas, sigui pa Spaño, Ingles y […]
Festival di Buki pa Mucha 2020
Oranjestad – Biblioteca Nacional Aruba (BNA) ta organisa Festival di Buki pa Mucha. Un proyecto anual pa stimula lesamento cerca tur mucha den comunidad. E tema di e festival 2020 ta ‘Historia’ cu e lema ‘Tempo di mi tempo’.
Nobo den Coleccion Digital BNA: Watapana
Oranjestad – Cu hopi orguyo Biblioteca Nacional Aruba ta anuncia cu Watapana (1968-1972), un revista clave den historia di literatura y cultura di Antias y Aruba, awo ta disponibel riba BNA su plataforma digital.
Documentario “Papiamento, Nos Idioma” ta riba YouTube
Oranjestad – Na aña 2009 Departamento di Enseñansa Aruba (DEA) a produci e documentario “Papiamento, Nos Idioma” cu e meta pa duna informacion y presenta echo relaciona cu nos idioma. Pa logra esaki a combersa cu un cantidad di experto cu a comparti nan conocemento y experiencia.
Curso: Habilidad di idioma Papiamento
Oranjestad – Center of Lifelong Learning di Universidad di Aruba (UA) ta organisa curso “Habilidad di idioma Papiamento”.
Feria di Papiamento 2019
Oranjestad – Fundacion Lanta Papiamento (FLP) ta organisa un Feria di Papiamento diadomingo dia 26 di mei proximo.
APP nobo di Papiamento
Oranjestad – Diahuebs, dia 20 di december ultimo, durante e actividad “Tertulia, Cosecha 2018” organisa pa Fundacion Lanta Papiamento na Biblioteca Nacional, Minister di Enseñansa, Ciencia y Desaroyo Sostenibel, dr. Rudy Lampe, a lansa un app nobo di Papiamento.
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
CIBC FIRSTCARIBBEAN A PONE ATENSHON SPESHAL NA SALÚ DI E STAF DI BANKO RIBA DIA DI SALUBRIDAT I BIENESTAR 2022
CIBC FIRSTCARIBBEAN A PONE ATENSHON SPESHAL NA SALÚ DI E STAF DI BANKO RIBA DIA DI SALUBRIDAT I BIENESTAR 2022
Willemstad 1 di Novèmber 2022- Resientemente CIBC FirstCaribbean tabatin un dia di salubridat i bienestar 2022. E banko a tuma tempu pa suprayá i promové e importansha di biba salú i traha riba e kondishon serka su empleadonan kende ta e rekurso mas importante di e banko.
E banko ta aspirá pa su empleadonan biba un bida salú i felis. Varios aspekto di un bida salú i den kondishon a keda atendé na diferente forma durante di e dia.
E dia di Salubridat i Bienestar di CIBC FirstCaribbean a bira un dia yená ku evento pa empleadonan, kaminda nan a keda enkurashá pa bisti kolónan ku ta reflehá salú manera kòrá, hel, oraño, blanku, blou, lila i bèrdè.
E dia a kuminsá ku un chekeo di salú dor di LabdeMed na e ofisina prinsipal. Aki e bùs di LabdeMed tabata stashoná pa hasi chekeo di kolestoròl. Kada empleado a risibí un ‘Personal Health Tracker’ pa yuda nan mantené hábitonan salú i ku ta fomentá nan bienestar dor di tuma nota di nan kolestoròl, preshon di sanger, suku, peso i índise di vet (BMI) riba un base regular.
Dirèkt despues di e chekeo e koleganan por a saboreá un desayuno saludabel, kual a konsistí di ‘smoothie’ òf ‘yogurt’, pa start e dia. Despues LabdeMed a ofresé un charla tokante kon hiba un bida salú dor di bon nutrishon i ehersisio. Un kuminda salú, ku tambe a baha hopi bon, a keda ofresé durante di almuerso.
E personal di CIBC FirstCaribbean a keda introdusí na algun rutina di eherisio físiko ku ta konsentrá primordialmente riba loke por hasi den ofisina pa refreská i restorá e kurpa durante di dia.


text:
Banda di e tres lokalidatnan, Fundashon Birgen di Rosario ta disponé di 18 bibienda independiente, ku ta keda pegá ku Huize Welgelegen. Grandinan for di 60 aña por biba independientemente i si ta deseá, partisipá na aktividatnan sosial ku e Fundashon ta organisá.
Banda di esei, diariamente por entregá kuminda kayente na kas i semanalmente e grandi ta risibí bishita di e trahadó sosial i di enfermeria pa mónitòr salú. Si ta nesesario i deseá, e grandi mes tambe por aserká e personal médiko i di enfermeria.


text:
Rich Kalash di tur manera lo a presentá djabièrnè riba Kleine Werf
Despues ku Decoded a tuma nota di deklarashonnan di sr. Felida durante di konferensia di prensa relashoná ku kanselashon di Curaçao Ponton Festival, ta nesesario pa splika e situashon di nan artista Rich Kalash. Ta’sina ku djarason mainta miéntras ku Rich ta na Schiphol, pa abordá su biahe pa Kòrsou, e’la wòrdu pará na imigrashon pa motibu di un ‘boet’ ku e tin habrí for di aña pasá. Pa motibu di negligensia i un skedjùl drùk, Rich no a logra paga e boet aki i konsekuentemente a wòrdu detené na Schiphol pa falta di pago.
Mesora, Decoded a drenta den kontakto ku su ofisina di abogado Murray Attorneys At Law ku a traha den estrecho koperashon ku Spong Advocaten na Hulanda i a logra den 1 dia un suspenshon di e ‘straf’ pa Rich Kalash presentá durante di e festival. Mesora a boek su ticket pa e bula djabièrnè mainta ku yegada djabièrnè 4’or di atardi. Di tur manera Decoded a kumpli ku kontrato i palabrashon ku e organisashon di SuMusica BV.
Rich Kalash ta keda un urban artist ku ta pusha e límitenan i ta mantené su posishon komo un di e rappernan mas kontraversial den farándula. Kiko ta distinguí Rich Kalash for di sobra? Su nivel di kurashi kisas? Su persistensia den konta un historia real sin pretenshon? ‘Kas den Mondi’- te’sun di mas nobo pa Rich Kalash bou di e seyo di Decoded i ta alkansá 353,000 views den un luna di tempu. Por sigui Rich riba instagram i snapchat. Fanátikonan por mira e videoclip nan di Rich Kalash i tur artista di Decoded riba e Youtube Channel @decodedofficial òf solisitá e track na nan radio preferí. Ademas, por stream riba ITunes, Spotify, Google Play i Apple Music.


text:
Diahuebs atardi Minister di Turismo, Salubridad Publico y Deporte, Sr. Dangui Oduber a anuncia e prome proyecto di artificial turf pa veld di Kudawecha. E maneho di deporte di Minister Dangui Oduber ta entre otro basa riba mehoracion di facilidadnan Deportivo. “Nos kier pa tur veld na aruba tin bon iluminacion y artificial turf”. Tur esaki sin ayudo di lotto pa deporte. Lotto pa Deporte no ta yudando deporte sino perhudicando deporte.
Siguiente veld pa ricibi artificial turf ta S.V. Bubali. Gobierno ta sostene tur proyecto cu ta yuda na eleva e nivel di deporte na Aruba. Segun e Minister gobierno ta haciendo tur esfuerso pa yuda deporte, apesar di e retonan cu tin, gobierno ta sigui yuda organisacionnan deportivo por medionan creativo. Varios compleho deportivo ta hayando materialnan, lusnan LED y turf. Actualmente veld di United tambe ta hayando su lusnan pa asina e ekipo por practica parti anochi. Diferente veld nan manera entre otro flatstone y kudawecha tambe a haya nan luznan LED.
Na final di dia ta importante pa nos stimula participacion activo di nos muchanan y hobennan den deporte. Minister a felicita e dirigentenan di e veld di kudawecha cu e proyecto aki.


text:
WILLEMSTAD.- Pa basta tempu kaba habitantenan parti pabou di Refineria Isla ta keha di molèster di holó malu, huma i bochincha ku ta bini for di e refineria. Parlamentario pa partido Pais Marilyn Moses ta urgí pa klaridat i toma di desishon den tempu definí. Lesa mas aki.
Extra: ‘Segun Marilyn Moses… OUMENTO DI POLUSHON DI ISLA TA URGI PA KLARIDAT I TOMA DI DESISHON …. den tempu definí ‘
Comments Off on Extra: ‘Segun Marilyn Moses… OUMENTO DI POLUSHON DI ISLA TA URGI PA KLARIDAT I TOMA DI DESISHON …. den tempu definí ‘ |


text:
Kuido ambulante
Mi mester di èkstra kuido na kas.
Tin ora bo mester di kuido mas intensivo pa un ratu. Pero no nesesariamente bo mester keda atmití e or’ei, bo por haña kuido intensivo tambe turesten bo ta keda biba na kas. Kuido ambulate ta nifiká ku un médiko, sikólogo òf enfermera/bruder ta bin serka bo. E tratamentu òf guia ta tuma lugá gewon na kas.
Nos ta ofresé diferente forma di kuido ambulante. Pensa por ehèmpel di kombersashon, eventual intervenshon di krísis, yudansa ku bo remedi, sikoedukashon (siña anda ku bo malesa) i guia sosial. E delaster ei ta nifiká yudansa ku asuntunan ku ta regardá mundu pafó, manera pidi i manehá ònderstant, regla bo kuido di kas i famia, bo trabou i organisá bo tempu liber, i siña relahá.
Bo ta sinti ku bo mester di kuido mas intensivo, e or’ei bo por papia ku bo dunadó di tratamentu kua posibilidat ta pas ku bo situashon. Puntra ta yuda.


text:
Recordatorio:Pa e contribuyentenan cu falta pa paga impuesto di vehiculo di motor pa e di dos mita di aña:E fecha final ta: 2 di augustus 2021. E fecha final tawata 30 di juni 2021 y den consulta cu Minister di Finansas ta extende e periodo di pago.
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Recordatorio: Pa e contribuyentenan cu falta pa paga impuesto di vehiculo di motor
Algun deadline importante pa dia 30 di juni 2021:Grondbelasting
E prome y di dos termino di pago di e cobransa di grondbelasting 2021 ta caduca dia 30 di juni 2021. Pa e fecha aki mester paga 50% di e suma di cobransa di grondbelasting 2021. Si un contribuyente no ta alcansa pa haci e pago manera stipula pa ley, e ora ta consehabel pa...
Minister Xiomara Maduro ta informa:Departamento di Asuntonan Economico, Comercio y Industria ta organisa ‘Export Week – Conquering New Horizons’ pa tur entrepreneur y comerciante local
Minister Xiomara Maduro ta informa cu Departamento di Asuntonan Economico, Comercio y Industria su unidad Exprodesk ta organisa otro siman ‘Export Week 2021 – Conquering New Horizons’. Esaki lo tuma luga virtualmente 9’or di mainta pa 12’or di merdia, dialuna dia 7 di juni pa diabierna dia 11 di juni. Participacion ta gratis y e...
E fecha final pa entrega e declaracion di winstbelasting
E fecha final pa entrega e declaracion di winstbelasting 2020 ta bira 30 di november 2021 Esaki no ta valido pa instituto financiero manera banco y compania di seguro. Departamento di Impuesto, den consulta cu Minister di Finansas, ta anuncia cu ta extende e termino pa entrega e declaracion definitivo di winstbelasting 2020 cu 6...
Cobransa di grondbelasting 2021 a sali y den e dianan venidero contribuyentenan lo ricibi esaki via post
E cobransa tin fecha di 31 di mei 2021. Ta trata di un cobransa cu ta sali tur aña pa e contribuyentenan cu ta doño di un propiedad inmobil. Termino di pago Ley ta duna e opcion pa paga e cobransa di grondbelasting den un solo biaha of den termino. Departamento di Impuesto ta conseha...
Pandemia ta laga su marca riba cifranan di AZV
Impacto grandi riba entrada di Fondo di AZV y extra gasto relaciona cu Covid. Manera ta custumber pa hopi aña caba, Organo Ehecutivo AZV a entrega su relato financiero na tempo y acompaña cu un declaracion di aprobacion di accountant. Pero pa bisa cu 2020 tawata un aña manera añanan anterior ta algo otro.Na maart...
Henk Kamp y Hellen van der Wal renombra miembro di C(A)ft Den Haag
Tanto Señor Henk Kamp como Señora dr. mr. Hellen van der Wal ta bay pa un di dos termino den e Colegionan di supervision financiero. Ta renombra Henk Kamp entrante dia 1e di juli 2021 miembro di Colegio di supervision financiero di Corsou y Sint Maarten (Cft) y di Cft di Boneiro, Sint Eustatius y...
Den e dianan aki e contribuyentenan cu ta cay bou winstbelasting lo ta ricibiendo nan pakete di winstbelasting 2020
Departamento di Impuesto a manda e paketenan di winstbelasting 2020 via post y e contribuyentenan lo ta ricibiendo nan pakete den e dianan aki. E contribuyentenan di winstbelasting ta empresanan cu status di persona huridico cu ta estableci na Aruba of den exterior y cu por tin entre otro establecimento permanente na Aruba y e...
Cambio di prijs di producto petrolero pa 14 di april 2021
Minister di Finansas, Asuntonan Economico y Cultura ta anuncia e prijsnan nobo di benta di combustibel entrante 14 di april 2021: Gasoline unleaded-premium : 221,6 cen p/ltr. (+ 12,8 cen) Diesel LS : 175,8 cen p/ltr. (+ 4,9 cen) Kerosin : 154,6 cen p/ltr. (+ 3,2 cen). E prijsnan ta inclui BBO/BAZV/BAVP
Minister Glenbert Croes: FASE a trece paz y trankilidad den momento di total incertidumbre
Dia cu Covid 19 a bati na nos porta 13 di Maart 2020, nos nunca a biba pensa e consecuencia desastroso cu esaki lo tabatin pa nos Pais. Nos tabata testigo di desolacion total di nos careteranan. Un pais cu tabata brota di bida diripiente a wordo poni riba un “halt”. E consecuencia? Nos wowonan tabata...
- 1
- 2


text:
El a cuminsa como un reto na su mes; purba pasa un siman sin bebe alcohol. Despues e 1 siman a bira 2, djey 4 y asina el a continua te awe yegando casi 10 aña sin bebe niun drop di alcohol. Su relacion cu alcohol a cuminsa na jong. Awe mirando bek, Maureen Kelly ta feliz di por ta su mes, sin e influencia di alcohol y di por yuda otro na tuma e reto aki. E reto pa biba un bida, sin alcohol y conoce e beneficio di e bida nobo aki.
Con diferente e Maureen di mas di 10 aña pasa ta compara cu esun di awe?
Aunke tur cos no tabata perfecto den e ultimo 10 añanan ( mi a pasa den ansiedad, panic attacks & sexual harrasment ) mi por bisa cu mi ta contento di no ta bebe alcohol. Alcohol ta haci ansiedad y tur e problema nan cu salud mental, peor. E Maureen di awe ta su mes na tur momento. Ta haci su best pa yuda su mes, su amistad nan y tur hende cu mester un of otro ayudo. E Maureen di awe sa cu alcohol no ta e solushon pa tur cos y cu por enjoy bida sin cu mester bebe alcohol.
Kico ta e cosnan mas bunita cu bo a descubri di bo mes, estando sobrio?
Bo ta siña conoce bo mes, traha riba bo mes, yuda otro y asina sinti bon. Ora cu bo ta bo mes, nada lo bay robes.


text:
Lokal
Programa eskolar ta start pa e inisiativa Future Goals di Sandals Resort i Ajax
Miéntras ku skolnan rònt Kòrsou ta kontentu i yen di eksitashon pa e aña eskolar ku a kuminsá resientemente, Sandals Resorts International huntu ku su ala filantrópiko Sandals Foundation, miembronan di e akademia di coach di Ajax i e organisashon lokal Favela Street a start e programa eskolar ‘Future Goals’ ku ta un inisiativa úniko den su estilo ku ta traha riba e amor ku e hóbennan tin pa e wega di futbòl Miéntras ta siña nan abilidatnan di bida i empoderá partisipantenan pa kuida nan medio ambiente.
Resientemente por a mira kon Niewindt College a rebibá na momentu ku un klas di studiantenan di grupo 6 a keda introdusí na e kuríkulo i struktura di bida di futbòl ku a keda konsipiá kuidadosamente pa studiantenan por apresiá e prinsipionan di éksito di AFC Ajax i e metanan di edukashon di medio ambiente duradero di Sandals Foundation.
Menno Geleen CCO di AFC Ajax: ‘ Ta Ajax su meta pa pèrkurá ku mas tantu mucha posibel ta disfrutá di e wega di futbòl, Miéntras ku nos ta siña nan e prinsipionan mas importante ku nos ta manehá manera disiplina, rèspèt, traha komo tim, kreatividat i kon pa ser esun mihó. Basa riba e kompromiso di e muchanan so kaba por bisa ku e programa a kuminsá bon, anto esaki ta djis e komienso.”
‘Future Goals’ ta fasilitá futbòl den Karibe di tal forma ku ta sostené medio ambiente i protehá nos rekursonan natural, asina Patrice Gilpin di Sandals Foundation a deklará. ‘E programa ta brinda un oportunidat dinámiko pa empoderá e siguiente generashon pa nan ta sin miedu den e promoshon i realisashon di un kambio sostenibel retando nan pa identifiká i implementá kustumbernan di konservashon den nan respektivo bibienda i komunidatnan.”
Hóbennan studiante di 8 pa 12 aña den alrededor di 40 skol di fundeshi rònt Kòrsou lo ta embolbi den un kuríkulo di 8 siman den kas i riba tereno hañando lès di por lo ménos dos coach di e organisashon hubenil Favela Street i ku training di coachnan di Ajax. Skolnan partisipante ta risibi dos gol di Future Goals ku ta keda konstruí pa e kompania di resiklahe lokal Limpi. E palunan di gol ta trahá di plèstik resiklá i e nètnan di piska ku a pèrdè riba laman. Kada skol ta risibi 14 bala di adidas kombiná ku e abilidatnan tékniko di e deporte pa despues kulminá den un torneo nashonal.
Komo parti di e tayer di ‘train-the-trainers’ intensivo di dos siman, kondusí pa e Ajax Coaching Academy i favela Street, e grupo di 12 coach a disfrutá di Sandals Royal Curaçao resientemente.
E ‘momentum’ pa e programa a sigui krese di forma eksponensial ku e rekonosementu internashonal durante di e asamblea general di ECA ku a tuma lugá na Istanbul, Turkia dianan 22 i 23 di sèptèmber unda Sandals Resorts i AFC Ajax a risibi e ECA Corporate Partnership Award pa e inisiativa inovadó i aserkamentu kreativo pa sostenibilidat pa medio di Future Goals. European Club Association (ECA) ta representá 246 kùp ku ta partisipá den futbòl Oropeo – Champions League, Europe League i Conference League kaminda ku AFC Ajax ta un di e kuater klupnan ku a keda nominá pa e prestigioso premio anto huntu ku Sandals Resorts a gana e título basa riba balornan kompartí entre e klup i Sandals, e impakto riba fanátikonan i inovashon.
Lokal
Biahenan pa eksterior sin resultado pa Kòrsou ta kontinuá!
WILLEMSTAD – – Frakshon partido KEM a tuma nota ku turno a toka e biaha aki na 2 minister(señornan Javier Silvania i Ruisandro Cijntje) di gabinete Pisas 2, pa biaha pa Repúblika Dominikana.
Segun informashon suministrá pa e sekretario di Konseho di Ministernan(karta 25 di novèmber 2022 i ku a drenta parlamento ayera djaluna dia 28 di novèmber, 12.03 mèrdia), e 2(dos) ministernan ta biaha di dia 27 di novèmber te ku 4 di desèmber 2022 pa partisipá na e “XXV Conferencia de Zonas Francas Iberoamerica” di The Free Trade Zones Associations of the Americas (AZFA).
Frakshon KEM tin informashon ku e konferensha ta tuma lugá dianan 1 i 2 di desèmber na Punta Cana, Repúblika Dominikana, den e Hotèl Westin. Djarason dia 30 di novèmber tin programá un bishita na Parques Industriales de Zona Francas. Akinan a parti e gruponan den 2, unu pa shet’or di mainta i e otro pa och’or di mainta. Tarifa di entrada na e parke aki ta $ 300 pa kada miembro di AZFA.
Serka frakshon KEM e pregunta ta surgi mesora, pakiko mester a biaha tantu dia adelantá asina, pa asistí na e konferensha?
Frakshon KEM a bin komprendé, ku un delegashon amplio a realisá e biahe aki. Esaki ta nifiká atrobe gastamentu di plaka di pueblo, kaminda kantidat di hende ta pasando den temporada difísil, pa loke ta trata nan entrada!
4 tema lo ser diskutí durante e konferensha aki: 1.Teknologia/Inovashon, 2. Integrashon, 3. Sostenibilidat i 4. Resistensia.
Esakinan ta keda presentá pa señornan Mohamed al Muallem (visepresidente ehekutivo di DP World), James X Zhan(direktor divishon di invershon i empresanan di e konferensha di Nashonnan Uni tokante Komersio i Desaroyo), David Greenstein(fundadó/CEO di Wonder Brands), Antonio Novas Garcia(partner ehekutivo den kompania Mc Kinsey & Company).
Frakshon KEM ta di opinion, ku niun di e temanan ku lo wòrdu trata próksimamente, ta bai tin resultado pa pueblo di Kòrsou. Esaki , pa siguiente motibunan: 1. VISA pa bishita i kumpra den Zona Franka di Kòrsou. No tin determinashon pa realisá esaki. Tantu bal tin konektividat(aéreo) pero no tin posibilidat di/pa hasi negoshi. 2. No tin e faktornan kritiko di inovashon i teknologia nobo den Zona Franka di Kòrsou esaki ta nifiká ku no tin oumento di produktividat. 3. No tin integrashon i koperashon regional entre Zonanan Franka. Esaki ta stroba invershonnan i benta di tuma lugá. 4. E medio ambiente i e kambio klimatológiko. Mester tene kuenta, ku e kresiente prekupashon pa esakinan i pa Esaki pa e demanda kresiente pa produktonan mas sostenibel.
Frakshon KEM ta konkluí, ku partisipashon na e konferensha ariba menshoná ta di importansia. Esaki pa motibu, ku e invitashon a bini di e minister di Ekonomia i Komersio señor Victor Orlando (Ito) Bisonó, ku e 25 paisnan, ku ta forma e asosashon iberoamerika tei presente. Esakinan ta representá 700 Zona Franka, sòru pa 1 mion di trabou direkto i tin 10.200 empresa instalá den e 25 paisnan indiká. Simultáneamente mester atendé e 4 puntonan mas ariba indiká.
Frakshon KEM ta di opinion, ku NO por sigui hasi biahenan kostoso sin resultado.
Si riba tèrmino hopi kòrtiku NO eliminá e VISA, drecha e produkto pa ofresé invershonistanan i turistanan, Kòrsou ta keda dueila ku kranchi habrí.
Kòrsou su Zona Franka, si NO presentá un kambio den aserkamentu, maneho i tuma desishon, NO por kompetí ku otro Zonanan Franka den region.
Lokal
Kolegio Erasmo ta selebrá luna di buki a la Bi-ba-bèrdè
WILLEMSTAD- En konekshon ku Siman di Ban Lesa i luna di buki, Kolegio Erasmo a organisá diferente aktividat pa su alumnonan. E meta di e aktividatnan aki tabata pa animá e muchanan pa lesa i tambe alsa nan interes den buki. A habri e temporada ku Siman di Ban Lesa ku tabata mará na e tema di Bi-Ba-Bèrdè (Gi-Ga-Groen). Durante di e siman aki, diferente persona i outornan di buki, manera Richena Maduro, Denise De Jong-Rekwest i Ronny Lobo, a lesa buki pa e muchanan.
Despues di e siman di apertura, klasnan for di Yogatina (pre-eskolar) te ku grupo 8 a pone èkstra atenshon na tur loke tin di haber ku buki i kuenta. E muchanan a siña tokante di e diferente géneronan di kuenta, eskritornan i ilustradónan. Tambe nan a lesa kuenta pa otro i duna forma na e tema Bi-Ba-Bèrdè bishitando Curaçao Rif Mangrove Park pa siña tokante di e diferente sorto di pal’i mangel ku tin na Kòrsou, funshon di pal’i mangel, historia di e besindario di Ref i tokante di e flora i founa di e parke.
Pa sera e temporado, Kolegio Erasmo a invitá diferente persona konosí den nos komunidat pa bin lesa buki pa e muchanan. Entre e personanan aki tabatin nos minister president, Señor Pisas, Diannitsa Genaro, Glenda Sluis, Kate Ronald Martina Thielman, Judith Heldewier, Nihayra Leona, Bryan Goilo i Miriela Kwidama. Un tiki tokante di Kolegio Erasmo: Kolegio Erasmo un skol di fundeshi ku ta forma parti di Fundashon pa Skol Humanista na Papiamentu. Su fundeshi ta basá riba e filosofia Humanista i e ta e úniko skol na Kòrsou ku su idioma di instrukshon ta kompletamente na papiamentu. E aña aki Kolegio Erasmo ta selebrando su di 35 aña di eksistensia.
Lokal
Señora divorsiá a bai reklamá pero….. Ya Inspektor a laga paga restitushon na èks esposo
WILLEMSTAD Un korto sirkuito entrega di e aanslag definitivo riba balor di un kas di un pareha ku a divorsia a pone ku maske titulo di propiedat dje kas tabata riba nòmber dje muhé, Inspektor a duna òrdu pa paga e èks esposo e restitushon ku a paga di más na OZB tempu e pareha tabata kasá ainda.
E aanslagnan preliminar no tabata riba
Daily Nobo
Biahenan pa eksterior sin resultado pa Kòrsou ta kontinuá!
Kolegio Erasmo ta selebrá luna di buki a la Bi-ba-bèrdè
Señora divorsiá a bai reklamá pero….. Ya Inspektor a laga paga restitushon na èks esposo
Kòrsou tin un debe Nashonal di 4325 mion florin i subiendo
Kompetensia di skolnan ‘E skol di futuro’
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
Wes a kondená asesino di beibi den barika di su mama


text:
Ayera Conseho Supremo Electoral a ricibi un carta di man di Korpschef via Minister-President y nos a reuni riba esaki y nos a formula un respuesta y decision a base di e peticion pa reconsidera e luga unda ta ricibi e listananan di candidato.
E carta ey a sali awe mainta. Nos decision ta cu e entrega di lista ta tuma luga aki na Censo. Nos tin y ta sigui tin confiansa den e personal di Polis manera nan a sigura nos den reunion na mesa unda a comparti argumentonan concreto.
Na Aruba tin tres ley cu ta sumamente importante pa gobernacion di Aruba y e proceso democratico di eleccion: Constitucion di Aruba, Landsverordening Politieke Partijen y Kiesverordening
E Landsverordening Politieke Partijen ta institui e Conseho Supremo Electoral y ta stipula cu esaki ta funciona INDEPENDIENTE di Staten y Gobierno di Aruba (articulo 3, AB 2001 no. 96) y pa organisa eleccion nos ta e Conseho Supremo Electoral (hoofdstembureau).
Nos conseho ta responsabel pa e tareanan den ley, cu ta registra partidonan politico conforme e exigencianan di Ley y organisa eleccion conforme Ley.
Ley ta duna Margen, y Conseho Supremo Electoral ta ORGANISA den e margennan ey (articulo 16 Kiesverordening).
Nos Conseho, den preparacion pa e entrega di lista dia 4 Augustus benidero a sinta dia 21 di juli 2017 cu un delegacion di polis y den e reunion aki nos a considera tur e argumentonan cu a bin dilanti pa cua lo mester organisa e entrega di lista na un luga mas grandi cu Stadhuis.
– Despues di a delibera kiko ta e proposito di entrega di lista y riba e diferente opcionnan pa buena marcha di un organisacion na Stadhuis, e delegacion di Polis a sigura nos cu nan lo por organisa y tene orden publico riba caya. Naturalmente nan lo mester colaboracion di Gobierno, partidonan politico y publico. E rooster pa entrega tambe a wordo considera cautelosamente y responsablemente pa tur por shine. Pa nos tene cuenta cu e parti di celebracion di nos democracia y e interes pa publico pa ta bon informa, nos a tene consideracion ora di organisa esaki den un procedura solemne, habri y noble aki na nos Stadhuis y pa prensa tambe por tin bon cobertura.
Pa e dia ta un exito, nos ta pidi partidonan pa colabora cu e Conseho Supremo Electoral y autoridad policial. Si cada partido dicidi cu nan mes ta hasi kiko nan kier, basicamente nan ta tuma e responsabilidad di e Conseho Supremo Electoral y hasi esaki di nan mes. Ta manera nos ta organisa un fiesta y esun cu bini ta trese su mes conhunto pasobra esaki ta mas na su antoho.
Un biaha mas… Ta CONSEHO SUPREMO ELECTORAL ta organisa, ordena y structura, NO ta PARTIDONAN POLITICO ni GOBIERNO ni STATEN ta organisa e proceso democratico di eleccion.
Entrega di lista, of postulacion di candidatonan pa eleccion di parlamento no ta un evento di campaña. Ley ta prescribi pa esaki tuma luga na adres di Conseho Supremo Electoral, cu ta aki na Censo.
Ley ta prescribi cu nos Conseho ta sinta di 9 or di mainta pa 4 or di atardi na Stadhuis pa ricibi lista di candidatonan for di man di esun cu ta e APODERADO di e partido (gemachtigde) of su reemplazante. Entrega for di man di ningun otro persona ta valido. E unico otro personanan cu tin derecho di aparece ta e candidatonan riba e lista. Ningun otro hende tin derecho di aparece dilanti di e Conseho Supremo Electoral pa entrega di e lista. Nos ta ordena esaki y ta pidi pa colaboracion pa esaki cana bon!
Locual ta ser considera como ‘custumber’, no ta un derecho legal di partidonan. Y esnan cu kier enfatisa e aspecto di campaña pa cu e organisacion di entrega di lista, ta desvia di e punto cu Ley ta prescribi.
E decisionnan di nos Conseho ta ser tuma despues di considera tur aspecto cu cautela a base di informacion concreto cu nos tin, no a base di speculacion.
Nos ta sigui pidi Gobierno, partidonan politico y publico general pa coopera cu e Conseho aki pa buena marcha di e proceso electoral. Mi kier bisa, e momento pa acepta y coopera a yega. Reto y gana of capricho di partido of individuo pa cambia e organisacion no ta na su luga mas.
Cada partido of persona cu dicidi cu nan mes ta hasi kiko nan kier, ta trese disturbio den e caracter di seguridad, orden y structura di un estado di derecho. Esaki ta e ora responsabilidad di e partido of individuo ey, no di nos Conseho!
Adhunto ta sigui e texto di e decision.
BESLUIT nr. Alg-0246 HOOFDSTEMBUREAU/ Electorale Raad inhoudende het volgende:
De Electorale Raad:
Gelezen:
Artikel 16 Kiesverordening;
De brief d.d. 27 juli 2017 met kenmerk 2017-2832uitg. van de Korpschef aan de Minister-President;
Besluit van de Electorale Raad:
De Electorale Raad heeft, op 27 juli 2017 om 17:00 uur bijeengekomen, als volgt besloten:
Handhaving van het eerdere besluit dat de kandidatenlijsten cf. de wettelijke regeling betreffende de Kiesverordening door de gemachtigde c.q. plaatsvervangende gemachtigde kunnen worden ingeleverd ten kantore van de Electorale Raad te Schoolstraat 2 (Stadhuis) tussen 09:00 en 16:00 uur, waarbij de Electorale Raad medewerking verzoekt tot handhaving van het reeds toegezonden schema;
Dat de handhaving van de openbare orde, de toelating van of afgifte van vergunningen voor eventuele parades (of vereniging van personen op de openbare weg) des Korpschefs is;
Dit besluit is genomen cf. artikel 14, lid 6 Kiesverordening met volstrekte meerderheid van stemmen.